Το Κουρδικό καίει τη στρατηγική του Ερντογάν – Αντίβαρο\nΤο Κουρδικό καίει τη στρατηγική του Ερντογάν\nPosted on 22 June 2010 by Θεόδωρος Ορέστης\nΤα λοίσθια πνέει η ειρηνευτική πρωτοβουλία του Τούρκου πρωθυπουργού. Εντονες διαφωνίες της κυβέρνησης με στρατό και αντιπολίτευση\nΗ Τουρκία προσγειώνεται ανώμαλα στα εσωτερικά της προβλήματα, ύστερα από περίοδο έντονης εξωστρέφειας και διεθνών «θριάμβων» στο Ιράν και στη Γάζα. Το Κουρδικό αποδεικνύεται γόρδιος δεσμός ακόμη και για τον «μάγο» Νταβούτογλου, που βλέπει το «στρατηγικό βάθος» να… μεταφέρεται στο εσωτερικό της χώρας του.\nΟ Ερντογάν στο μέτωπο των συγκρούσεων μαζί τον αρχηγό του επιτελείου Ιλκέρ Μπασμπούγ (καθιστός, κέντρο). Η φωτογραφία τραβήχτηκε την Κυριακή σε οχυρή θέση στο Γκεντικτεπέ, της επαρχίας Χάκαρι, αλλά δόθηκε χθες στη δημοσιότητα. Η οχύρωση δεν απέχει πολύ από το σημείο όπου σκοτώθηκαν το Σάββατο 12 Τούρκοι στρατιώτες σε μάχη με το ΡΚΚ\nΟ αποδεκατισμός Τούρκων στρατιωτών σε ενέδρες του ΡΚΚ (46 νεκροί τους δύο τελευταίους μήνες, οι 12 από τους οποίους το Σάββατο στην επαρχία Χάκαρι) κλόνισε το ηθικό της τουρκικής κοινής γνώμης και φώτισε την κρίση στρατηγικής της Αγκυρας. Χθες αναδύθηκαν έντονα οι διαφωνίες κυβέρνησης – στρατού και κυβέρνησης – αντιπολίτευσης, μαζί με την αγωνία των Τούρκων βιομηχάνων για το «πού πάει η χώρα».\nΕξάλλου, η τυπική στήριξη των ΗΠΑ συνοδεύτηκε από κρυφά χαμόγελα του Ισραήλ, που (τουλάχιστον έως την κρίση της Γάζας) στήριζε αποφασιστικά τις επιχειρήσεις του τουρκικού στρατού, με πληροφορίες για τις θέσεις των ανταρτών και κατασκοπευτικά αεροσκάφη «Χερόν».\nΧθες το επιτελείο ανακοίνωσε την ανάπτυξη κομάντος και ελικοπτέρων κατά μήκος των συνόρων με το Ιράκ, με ταυτόχρονο βομβαρδισμό στις επαρχίες Χάκαρι και Σιρνάκ. Το «τουρκικό Βιετνάμ», που σιγοβράζει από το 1984, ξαναπαίρνει φωτιά, ενώ η ειρηνευτική πρωτοβουλία Ερντογάν πνέει τα λοίσθια…\nΤην αποτυχία της εθνικής στρατηγικής στο Κουρδικό ομολόγησε εμμέσως και ο πρόεδρος Γκιουλ, ύστερα από έκτακτη διάσκεψη ασφαλείας με τη συμμετοχή του Ερντογάν, στρατιωτικών και αρχηγών της ΜΙΤ και άλλων υπηρεσιών ασφαλείας. Ο Γκιουλ εξήγγειλε αναθεώρηση των συστημάτων πληροφοριών και προσωπικού στις νοτιοανατολικές επαρχίες, στενότερη συνεργασία με ΗΠΑ και γειτονικές χώρες (δηλαδή Συρία, Ιράκ και Ιράν) και ψυχολογικές επιχειρήσεις ώστε να ανέβει το ηθικό του τουρκικού λαού.\nΠαράλληλα, ο αρχηγός του γενικού επιτελείου Ιλκέρ Μπασμπούγ (που έγινε στόχος επικρίσεων επειδή στέλνει… νεοσύλλεκτους αντί για… εμπειροπόλεμους φαντάρους να πολεμήσουν το ΡΚΚ) κάλεσε τους συμπατριώτες του να κάνουν «υπομονή στον μακροχρόνιο αγώνα για την εξάλειψη του ΡΚΚ».\nΕπέκρινε έμμεσα το πολιτικό άνοιγμα του Ερντογάν στους Κούρδους λέγοντας ότι «δεν αρκούν τα οικονομικά και κοινωνικο-πολιτι-σμικά μέτρα για να εξαλειφθεί η τρομοκρατία», ενώ διαβεβαίωσε πως η συνεργασία με ΗΠΑ και Ισραήλ συνεχίζεται κανονικά. Δεν παρέλειψε μάλιστα να… ευχαριστήσει τις ΗΠΑ για τη συνεισφορά τους στον τομέα των πληροφοριών.\nΑίσθηση προκάλεσε η παρέμβαση της προέδρου του τουρκικού ΣΕΒ, Ουμίτ Μποϊνέρ: «Η τρομοκρατία ξαναμπήκε στην κορυφή της ατζέντας. Το κράτος που θέλει να λέγεται ανεπτυγμένο πρέπει να προστατεύει το δικαίωμα των πολιτών του στη ζωή» τόνισε αμφισβητώντας την αποτελεσματικότητα της ειρηνευτικής πρωτοβουλίας Ερντογάν.\nΜπαχτσελί: Αποσχιστική φωτιά…\nΚάθε κόμμα εκπέμπει στο δικό του μήκος κύματος. Ο εθνικιστής Ντεβλέτ Μπαχτσελί, αφού συναντήθηκε με τον Γκιουλ, κατηγόρησε τον πρωθυπουργό ότι «άναψε αποσχιστική φωτιά στη χώρα». Αντιθέτως, ο αντιπρόεδρος του κουρδικού Κόμματος Ειρήνης και Δημοκρατίας (BDP), Γκιουλτέν Κουσανάκ, επισήμανε στον πρόεδρο πως αν δεν δοθούν περισσότερα δικαιώματα στους Κούρδους, τότε «η απογοήτευσή τους θα φέρει κι άλλο πόνο στη χώρα και στον λαό της». Ο Αμερικανός πρέσβης Τζέμις Τζέφρι χαρακτήρισε το ΡΚΚ «κοινό εχθρό Τουρκίας και ΗΠΑ».\n« ΑΠΟΚΛΕΙΣΤΙΚΟ: Πρωτοφανής τουρκική αεροναυτική άσκηση από την Κεφαλλονιά μέχρι την Κρήτη!\nὉμοιότητες 6 seconds ago\nΙθαγένεια, υπηκοότητα και Έλληνες της Πόλης του 1955 και 64 13 seconds ago\nΗ απογραφή 21 seconds ago\nΗ «αθέατη» Κύπρος 28 seconds ago\nΗ Ευρώπη σε Σταυροδρόμι: Οι προϋποθέσεις μιας Εθνοκρατοκεντρικής ΕΕ 36 seconds ago\nΑγγλικές βάσεις και πολιτική 45 seconds ago\nΔιαπραγματευτικη Στρατηγικη της Ελλαδας στην Τρεχουσα Συγκυρια: «πελατειακές σχέσεις» («patron-client relations») μεταξύ ισχυρών και λιγότερο ισχυρών κρατών 54 seconds ago


Εξυπηρέτηση πελατών Samsung – Customer Support\nΕξυπηρέτηση πελατών Samsung\nΑναρωτιέστε πώς να επικοινωνήσετε με την εξυπηρέτηση πελατών του Samsung; Εδώ θα βρείτε όλες τις ενημερωμένες πληροφορίες και κανάλια για να επικοινωνήσετε με το Samsung, όπως τηλέφωνα, λογαριασμούς στα κοινωνικά μέσα, την επίσημη ιστοσελίδα και άλλα.\nΗ Samsung είναι μια από τις μεγαλύτερες εταιρίες παραγωγής ηλεκτρονικών του κόσμου. Ξεκίνησε ως μια εταιρία εμπορίου του 1938 και αναπτύχθηκε σε μια γιγάντια πολυεθνική εταιρία με βάση την Samsung Town. Στην αρχή της δεκαετίας του 2000, η Samsung ξεκίνησε να αναπτύσσει ψηφιακές τηλεοράσεις και smartphones και θεωρείται μια από τις μεγαλύτερες εταιρίες στην τεχνολογία κινητών.\nΕξυπηρέτηση πελατών του Samsung μέσω τηλεφώνου\nΑριθμός τηλεφώνου για το τηλεφωνικό κέντρο της εξυπηρέτησης πελατών του Samsung: 1-800-726-7864.\nΏρες λειτουργίες τηλεφωνικής υπηρεσίας του Samsung: 24/7\nΕξυπηρέτηση πελατών Samsung – Ιστοσελίδα\nΤο Samsung παρέχει εξυπηρέτηση πελατών, γνωσιακή βάση και εργαλεία self-service στην ιστοσελίδα samsung.com: Κάντε κλικ εδώ.\nΕξυπηρέτηση πελατών Samsung – Email\nΔιεύθυνση ηλεκτρονικού ταχυδρομείου υποστήριξης πελατών Samsung: [email protected].\nΕξυπηρέτηση πελατών Samsung – Συνομιλία\nΣύνδεσμος συνομιλίας υποστήριξης πελατών Samsung: πατήστε εδώ.\nΕξυπηρέτηση πελατών Samsung – Facebook\nΣύνδεσμος facebook υποστήριξης πελατών Samsung: πατήστε εδώ.\nΕξυπηρέτηση πελατών Samsung – Twitter\nΣύνδεσμος Twitter υποστήριξης πελατών Samsung: πατήστε εδώ.\nΕξυπηρέτηση πελατών Samsung – Адреса\nΔιεύθυνση υποστήριξης πελατών Samsung: Samsung GEC, 26, Sangil-ro 6-gil, Gangdong-gu, Seoul, Korea.\nΕξυπηρέτηση Πελατών Tracfone\nΕξυπηρέτηση πελατών Frontier Communications\nΕξυπηρέτηση Πελατών Apple Hong Kong\nΕξυπηρέτηση Πελατών Skechers – Πώς να επικοινωνήσετε\nΚατηγορίες ΗΛΕΚΤΡΟΝΙΚΑ ΕΙΔΗ,Τηλέφωνο,Ψώνια


Πώς οι Άγριες Μέλισσες σόκαραν το τηλεοπτικό κοινό\nΗ σκηνή με την απόπειρα αυτοκτονίας συγκλόνισε τόσο το κοινό, όσο και τους χρήστες του Twitter.\nΈνα συγκλονιστικό επεισόδιο παρακολουθήσαμε χθες από τις Άγριες Μέλισσες. Όλα ξεκίνησαν όταν ο Ακύλας είδε στα παρασκήνια του θεάτρου τον Λευτέρη να φιλιέται με τον Άρη. Η αποκάλυψη αυτή προφανώς και έφερε πολλές δύσκολες καταστάσεις συνυπολογίζοντας και την περίοδο για την οποία μιλάμε. Ο Ακύλας υπέβαλλε σε σκληρά βασανιστήρια τον γιο του που ένιωσε αβοήθητος μέσα σε έναν εχθρικό κόσμο.\nΌλη αυτή η διαδικασία πλήγωσε πολύ τον ερωτευμένο και πολύ ευαίσθητο Λευτέρη ο όποιος ένιωθε να γκρεμίζονται όλα γύρω του. Η συνέχεια που μας επεφύλασσε το χθεσινό επεισόδιο ήταν πραγματικά συγκλονιστική. Ο νεαρός ήρωας που μπήκε αυτή τη χρονιά στην κεντρική αφήγηση αποφάσισε να κρεμαστεί στο δωμάτιο του. «Ο Μελέτης λέει ψέματα και ο Μελέτης δεν ήταν στα καλά του. Δεν τον είδες;» τόνισε, μια σκηνή πριν, η Ζωή Μεγαρίτη στην αδελφή της, Αιμιλία.\nΗ δασκάλα ανοίγει την πόρτα και έρχεται αντιμέτωπη με το συγκλονιστικό θέαμα ενός κρεμασμένου με μία θηλιά στον λαιμό Λευτέρη. Εκείνη και η αδερφή της τρέχουν προς το μέρος τους προσπαθώντας να του σώσουν τη ζωή. Η πρώτη πιάνει τα πόδια του με δύναμη ενώ η δεύτερη του φέρνει ένα σκαμνί. Το αν θα καταφέρουν να του σώσουν τη ζωή αναμένεται να το δούμε στο επόμενο επεισόδιο.\nΌπως και να έχει, το Twitter χθες δήλωνε συγκλονισμένο από τη χθεσινή σκηνή και έσπευσε να εκφράσει το σοκ αλλά και τον θαυμασμό του για το πόσο καλογυρισμένη ήταν η σκηνή. Μαζί και την αγωνία του για το τι ακριβώς συνέβη το οποίο ούτως ή άλλως θα το μάθουμε στο επόμενο επεισόδιο από τις Άγριες Μέλισσες.\nΣυγκλονιστική σκηνή, σκηνοθεσία, ερμηνείες.👏\nΤο μήνυμα είναι πάντα η αγάπη. Να αγαπάτε τους ανθρώπους γαμώτο. Δεν υπάρχει τίποτα πιο πάνω από αυτό.💧♥#AgriesMelisses pic.twitter.com/WcAUV7NlX3— Μαρία Ανδρεάδου (@6b2lWqoP3SqCYa7) December 9, 2021\nΟΧΙ ΟΧΙ ΟΧΙ ΟΧΙ ΟΧΙΙΙΙΙΙΙΙΙΙΙ\nΠΟΝΕΣΕ Η ΨΥΧΗ ΜΟΥ😭#AgriesMelisses pic.twitter.com/UIb1xToUJ9— athina_nst (@AthinaNst) December 9, 2021\nΑυτήν την εικόνα.\nΚοιτάξτε την καλά. Βάλτε την και φόντο στο κινητό σας, κορνιζώστε την αν χρειαστεί.\nΜέχρι να καταλάβετε πόσο πόνο προκαλείτε όλοι εσείς που μισείτε ανθρώπους που το ΜΟΝΟ που ξέρουν είναι να αγαπούν 🏳🌈#AgriesMelisses pic.twitter.com/GrTMHM4FBK— Κωσταντής Σταμίρης (σε ταραχή) 2.0 (@kwtsos_stamiris) December 9, 2021\nΑκόμα δεν μπορώ να ξεπεράσω το χθεσινό, και αυτό Κυριες/Κύριοι σημαίνει επιτυχία.. #AgriesMelisses pic.twitter.com/jKBOmPARcP— Zodi (@Zodi22951923) December 10, 2021\nΑν είναι να περάσει ένα μηνυμα μετά από αυτό. Να αγαπάτε τα παιδιά σας μαλάκες μου. ❤ #AgriesMelisses— Greek trash (@greektrashgr) December 9, 2021\nΠίνακας. Τέχνη. #AgriesMelisses pic.twitter.com/489y7t2MtG— Μυρσινelle La malheureuse (@melen_melia) December 9, 2021\nΧΑΡΙΤΟ ΥΠΟΚΛΙΝΟΜΑΙ Σ’ΑΥΤΌ ΤΟ ΑΡΙΣΤΟΥΡΓΗΜΑ 👏👏👏👏👏#AgriesMelisses pic.twitter.com/wqNTjms6uD— Χουανίτα Φλόρεθ (@HuanitaFlores) December 9, 2021


Σάββατο, 06 Ιουνίου 2020 20:55\nΤραγωδία σημειώθηκε στην Κρήτη το μεσημέρι του Σαββάτου.\nΈνας 23χρονος εντοπίστηκε χωρίς τις αισθήσεις του στην θαλάσσια περιοχή του Αγιοφάραγγου, στο νότο του Ν. Ηρακλείου, κοντά στην Μονή Οδηγήτριας.\nΟπως αναφέρει το Cretapost, o 23χρονος, παρά τους δυνατούς νοτιάδες, πήγε μαζί με την παρέα του να απολαύσουν το μπάνιο τους στο Αγιοφάραγγο.\nΩστόσο, τα ρεύματα ήταν ισχυρά και παρέσυραν τον 23χρονο, ενώ οι φίλοι του τον έβλεπαν να παλεύει με τα κύματα. Αμέσως ειδοποιήθηκαν οι αρχές με σκάφος του λιμενικού να συνδράμει στην διασωσή του ωστόσο εξαιτίας των ισχυρών ανέμων δεν μπορούσαν να προσεγγίσουν το σημείο όπου βρισκόταν ο άτυχος φοιτητής.\nΤελικά, οι λουόμενοι αλλά και κλιμάκιο της πυροσβεστικής κατάφεραν και τον έβγαλαν.\nΣτο σημείο βρέθηκε και ασθενοφόρο του ΕΚΑΒ με τους διασώστες όμως να μην μπορούν να του προσφέρουν κάποια βοήθεια καθώς είχε ήδη αφήσει την τελευταία του πνοή.\nΟ άτυχος νέος μεταφέρθηκε αρχικά στο κέντρο υγείας της περιοχής και στη συνέχεια στο νοσοκομείο όπου διαπιστώθηκε απλώς ο θάνατός του.\nΟ 23χρονος ήταν φοιτητής που σπούδαζε στο Τμήμα Πληροφορικής του Πανεπιστημίου Κρήτης. Καταγόταν από την Τρίπολη.\nΠερισσότερα σε αυτή την κατηγορία: « Φόβοι για πισωγύρισμα με την έλευση τουριστών - Τι λένε οι επιστήμονες Άρση μέτρων: Ποια καταστήματα ανοίγουν αύριο Δευτέρα- Οι κανόνες »


Ο Χρίστοφορος είναι ερωτευμένος - Newpost.gr\nτου Newsroom Δημοσίευση 7 Μαρτίου 2011, 07:49 / Ανανεώθηκε 27 Ιουνίου 2013, 14:44 Ο Χρίστοφορος είναι ερωτευμένος Ήταν παλιότερα φίλοι, έγιναν ζευγάρι, χώρισαν, πρόσφατα συνεργάστηκαν και τώρα είναι και πάλι ζευγάρι.\nΟ λόγος για τον Χριστόφορο Παπακαλιάτη και τη Δανάη Σκιάδη οι οποίοι είναι και πάλι ερωτευμένοι. Η ηθοποιός αυτήν την περίοδο συμπρωταγωνιστεί με τον συνάδελφό του στη θεατρική παράσταση «Amadeus» στο θέατρο Βρετάνια και μάλιστα υποδύεται την Κονστάνζ, τη σύζυγο του Μότσαρτ, τον οποίο ενσαρκώνει ο Χριστόφορος Παπακαλιάτης.\n«Με τον Χριστόφορο έχουμε βρει τους κώδικες επικοινωνίας και εκτός σκηνής» δήλωσε με νόημα κατά την πρεμιέρα της παράστασης η ηθοποιός. Σύμφωνα με δημοσίευμα εφημερίδας, και οι δύο αποφεύγουν να μιλούν για την προσωπική τους ζωή και ο χρόνος θα δείξει τελικά τι πραγματικά παίζει μεταξύ τους.


«Αυτό είναι διαφορετικό: διαδηλώσεις στο Μινσκ και πογκρόμ στο Παρίσι» - Σύλλογος Γιάνης Κορδάτος1\nΔημοσιεύτηκε στο site liva.com.ua (19/8/2020) με τίτλο: «Это другое». Протесты в Минске и погромы в Париже».\nΜετάφραση στα ελληνικά από τον συναγωνιστή Κώστα Κολοκυθά για τον Πανελλαδικό Αντιπολεμικό Κινηματικό Συντονισμό (ΠΑΚΣ).\nΟ Εμμανουέλ Μακρόν όρθωσε τη φωνή του απέναντι στην καταπάτηση των δικαιωμάτων του ανθρώπου στη Δημοκρατία της Λευκορωσίας. «Η Ευρωπαϊκή Ένωση πρέπει να συνεχίσει την κινητοποίηση δίπλα στους εκατοντάδες χιλιάδες Λευκορώσους, οι οποίοι διαδηλώνουν ειρηνικά για την τήρηση των δικαιωμάτων, της ελευθερίας και της κυριαρχίας τους» έγραψε στο λογαριασμό του στο tweeter ο πρόεδρος της Γαλλίας. Μολονότι ένα παρόμοιο κάλεσμα είναι καθαυτό παρέμβαση σε ξένες εσωτερικές υποθέσεις.\nΤο ζήτημα όμως δεν αφορά αυτό μονάχα. Οι λέξεις του Μακρόν είναι η πεμπτουσία της υποκρισίας, η οποία αποτυπώνει την ουσία της σύγχρονης πολιτικής των ηγετικών κρατών του κόσμου. Ακριβώς επειδή η ίδια του η κυβέρνηση με τον πιο βίαιο τρόπο καταστέλλει τις ογκώδεις διαδηλώσεις των Γάλλων, οι οποίοι διαδήλωσαν ειρηνικά για την υπεράσπιση των δικαιωμάτων και των ελευθεριών τους. Το γεγονός αυτό ωστόσο δεν προκάλεσε αντιδράσεις από την πλευρά της ευρωπαϊκής ηγετικής ελίτ.\nΗ διάλυση των γαλλικών διαδηλώσεων παραδοσιακά διακρίνεται από τη βιαιότητα της. Εγώ ο ίδιος υπήρξα μάρτυρας της κατά τη διάρκεια της πορείας της Πρωτομαγιάς στο Παρίσι, η οποία συνέπιπτε με την πεντηκοστή επέτειο του Κόκκινου Μάη. Οι αστυνομικοί μπλόκαραν την πορεία χιλιάδων ανθρώπων, στην οποία υπερίσχυαν οι εκπρόσωποι των συνδικάτων, έπνιξαν τους ανθρώπους με ασφυξιογόνα αέρια, πυροβόλησαν με λαστιχένιες σφαίρες και χτύπησαν ωμά με γκλομπ τη νεολαία, κυνηγώντας την στις αλέες του τουριστικού περίπατου Mouffetard. Η ηγεσία της αστυνομίας κατηγόρησε για το γεγονός αυτό τους αναρχικούς φοιτητές, όμως είδαμε ότι οι αστυνομικοί τους χτύπησαν όλους δίχως διακρίσεις ενώ μεταξύ των θυμάτων υπήρξαν εξ’ ολοκλήρου φιλειρηνικοί άνθρωποι – τυχαίοι μικροαστοί, τουρίστες και δημοσιογράφοι.\nΥπό την πίεση της κοινής γνώμης οι αρχές εκκίνησαν υπηρεσιακές ανακρίσεις έναντι εκείνων που επέτρεψαν τη βιαιότητα των αστυνομικών. Ωστόσο η διαδικασία αυτή δεν ενείχε γι’ αυτούς σοβαρές συνέπειες. Μόλις λίγους μήνες μετά η γαλλική αστυνομία συνέτριψε βίαια τις διαδηλώσεις των «Κίτρινων Γιλέκων» μολονότι τα μέλη των συναντήσεων αυτών εξαρχής ζητούσαν απλά να ακυρώσουν την άμεση αύξηση των τιμών για τη βενζίνη ενώ οι διαδηλώσεις τους είχαν αποκλειστικά ειρηνικό χαρακτήρα δίχως να παραβαίνουν τα όρια τους ισχυόντων νόμων. Σε τελική ανάλυση, ακόμη και κίτρινα ανακλαστικά γιλέκα εμφανίστηκαν για πρώτη φορά σε αυτούς τους ανθρώπους κατόπιν αιτήματος της τροχαίας – και μόνο τότε έγιναν ένα διακριτό πολιτικό σύμβολο.\nΗ κυβέρνηση Μακρόν αποφάσισε να δώσει στους εξεγερμένους ένα παραδειγματικό μάθημα δημοκρατίας κατά το ευρωπαϊκό παράδειγμα. Μόνο τους πρώτους μήνες των διαδηλώσεων στο Παρίσι συνελήφθησαν 5.600 άνθρωποι και στους περισσότερους από αυτούς αποδόθηκαν πρόχειρες δικαστικές καταδίκες. Με βάση τα δεδομένα του υπουργείου Εσωτερικών της Γαλλίας του Christophe Castaner κατά τη διάρκεια της διάλυσης των διαδηλώσεων σκοτώθηκαν 11 άνθρωποι ενώ σε 2.500 διαδηλωτές προκλήθηκαν τραυματισμοί κάθε είδους. Όντας παρόντες στην παρισινή συνάντηση των «Κίτρινων Γιλέκων» είδαμε εκεί ένα άτομο με ειδικές ανάγκες του οποίο το μάτι το είχε χτυπήσει μια πλαστική σφαίρα της αστυνομίας, αν και δεν είχε διαπράξει απολύτως καμία παράβαση του νόμου.\nΚαι μάλιστα υπήρξαν πολλά αντίστοιχα θύματα. «18 άνθρωποι έχασαν τα μάτια τους από την αρχή των διαδηλώσεων των ‘Κίτρινων Γιλέκων’. Ακόμη 5 έχασαν τις άκρες των χεριών τους ως αποτέλεσμα της χρήσης οβίδων. Κι όχι οβίδες δακρυγόνου αλλά εκρηκτικές, με φορτίο η καθεμία τους 25 γραμμαρίων δυναμίτη – αυτός ακριβώς εξασφαλίζει τον εκκωφαντικά δυνατό κρότο» έγραψε ο κοινωνιολόγος Fabien Jobard. Ωστόσο η αστυνομική άσκηση βίας εναντίον των διαδηλωτών στην ίδια την καρδιά της Ευρώπης δεν ξεσήκωσε τον οίκτο της φιλελεύθερης διανόησης του Κιέβου και της Μόσχας ενώ οι εκπρόσωποι της αρκετές φορές εξέφρασαν την ευθεία τους στήριξη στον πρόεδρο Μακρόν, καλώντας τον να σώσει τη Γαλλία από τους πογκρομιστές.\nΦυσικά το παράδειγμα αυτό δεν είναι και το μοναδικό. Η διεθνής πολιτική ιθύνουσα τάξη και η μετασοβιετική της πελατεία διαχωρίζουν ξεκάθαρα τις μαζικές κινητοποιήσεις σε δίκαιες και άδικες διαδηλώσεις. Το πραξικόπημα στη Βολιβία, όπου οι δεξιοί πραξικοπηματίες ανέτρεψαν έννομα τον εκλεγμένο πρόεδρο Έβο Μοράλες, βρήκε τη θερμή ανταπόκριση της «διεθνούς κοινότητας» παρά το γεγονός ότι στην εξουσία ήρθαν φανεροί εχθροί της δημοκρατίας, οι οποίοι ανέβαλαν τις εκλογές στη χώρα για να μην επιτρέψουν την εκλογική ρεβάνς των σοσιαλιστών. Οι δράσεις αντίθεσης ωστόσο έναντι του προέδρου του Εκουαδόρ Λένιν Μορένο δεν προκάλεσαν κανέναν ενθουσιασμό στην Ευρώπη και τις ΗΠΑ, ακριβώς επειδή αυτός ο «καπνιστής Λένιν» προώθησε μια πολιτική προς το συμφέρον των εταιρειών της Δύσης. Αν και οι εκουαδοριανοί στρατιώτες σκότωσαν ευθέως διαδηλωτές μπροστά στα μάτια αντικειμενικών τηλεοπτικών συνεργείων.\nΑυτή λοιπόν η υποκρισία λαμβάνει σήμερα οργουελικό χαρακτήρα. Οι εκπρόσωποι της αμερικανικής κυβέρνησης υποστήριξαν ένθερμα τις φιλελεύθερες διαδηλώσεις στο Χονγκ Κονγκ και το ίδιο αποφασιστικά καταδίκασαν τις μαζικές δράσεις εναντίον της αστυνομικής βίας και του ρατσισμού που ξέσπασαν σε όλη την επικράτεια των ΗΠΑ. Οι κινητοποιήσεις για την ανεξαρτησία της Καταλονίας , στις οποίες συμμετείχε μεγάλο μέρος των κατοίκων της περιοχής, δεν συνάντησαν καθόλου οίκτο από τις Βρυξέλλες και κανένας δεν απαίτησε να επιβληθούν κυρώσεις στις Ισπανούς υπουργούς που τις κατέστειλαν. Ενώ οι ταραχές που προκάλεσε η αγγλική νεολαία δεν κίνησαν συνολικά την προσοχή των εκεί ΜΜΕ.\nΗ τρομοκρατία εκ μέρους των αρχών της Βραζιλίας και της Κολομβίας, οι οποίες συστηματικά σκοτώνουν ακτιβιστές των κοινωνικών κινημάτων, δεν οδήγησαν στην καταδίκη των προέδρων Μπολσονάρου και Ντούκε, ακριβώς επειδή τα κράτη αυτά τα αποκαλούνται ειρωνικά «αγαπημένες σύζυγοι των ΗΠΑ». Ωστόσο η κυβέρνηση της Βενεζουέλας αποτελεί το αντικείμενο διαρκούς πίεσης και αδιατάρακτης προπαγανδιστικής επίθεσης.\nΤο ίδιο βέβαια συνέβη και στην περίπτωση της Χιλής. Εκεί στις παραμονές της καραντίνας μαινόταν εξέγερση εθνικής εμβέλειας εναντίον του δεξιού καθεστώτος του προέδρου Πινιέρα. Στους δρόμους του Σαντιάγο βγήκαν εκατοντάδες χιλιάδες άνθρωποι, εκ των οποίων πλήθος μαθητών και φοιτητών. Οι διαδηλωτές έθεσαν υπό τον έλεγχο τους μια από τις κεντρικές πλατείες της πόλης, αποκρούοντας τις επιθέσεις της αστυνομίας, η οποία δρούσε εναντίον τους με θηριώδη βία. Αυτό όμως το γεγονός δεν ήταν ένα σωστό, κοινωνικό «Μαϊντάν» και οι μετασοβιετικοί σχολιαστές το ενθυμούνταν μόνο για χάρη αυτού, δηλαδή για να κατακρίνουν την ορμητική νεολαία, θρηνώντας με το πρόσχημα των διαλυμένων βιτρινών των τραπεζών και των καταστημάτων. Τώρα όμως οι ίδιοι άνθρωποι ενθουσιάζονται με τους «πολιτισμένες» και «καλλιεργημένες» διαδηλώσεις των Λευκορώσων, αντιπαραβάλλοντας τες με τις «θηριώδεις» διαδηλώσεις των Χιλιανών και των Αφροαμερικανών.\n«Μια Ρωσίδα συνάδελφος έγραψε σήμερα ότι εδώ, στη Χιλή, διαδήλωναν τα λούμπεν στοιχεία με εγκληματικές ροπές και βάρβαροι που χτυπούσαν τζαμαρίες, έσπαγαν φανάρια και δεν άφηναν τους φυσιολογικούς ανθρώπους να δουλέψουν, στον αντίποδα των λευκορωσικών φασματικών διαδηλώσεων, που δεν διασχίζουν το δρόμο όταν το φανάρι είναι κόκκινο και βγάζουν τα παπούτσια τους για να ανέβουν πάνω στα παγκάκια. Η πάλη των Χιλιανών αντιπαρατέθηκε στην πάλη των Λευκορώσων, καθώς αυτοί μάχονται εναντίον εκείνου του οποίοι σήμερα οι Λευκορώσοι επιθυμούν να πετύχουν. Οι Χιλιανοί ήδη βρίσκονται στην επιδιωκόμενη πλευρά κι όμως κινούνται αντίθετα. Από την οπτική γωνία της παραδοσιακής δυτικής δημοκρατίας στη Χιλή όλα είναι εντάξει. Εδώ κανείς δεν παραχαράσσει τα αποτελέσματα των εκλογών, η εκλογή είναι συνήθως προκαθορισμένη από τον τύπο και την παιδεία. Οι Χιλιανοί δεν εξεγέρθηκαν για μια αφηρημένη δημοκρατία του τύπου εναλλαγής μερικών προσωπείων έναντι κάποιων άλλων αλλά για ένα συγκεκριμένο εκδημοκρατισμό της εκπαίδευσης, της περίθαλψης και της συνταξιοδοτικής ασφάλειας. Για μια εκπαίδευση δημόσια, ποιοτική, δωρεάν και κρατική, που κάποτε θα μας δώσει τη δυνατότητα για μια αληθινή δημοκρατία.\nΟι άνθρωποι αυτοί δεν κατέχουν τους κοσμικούς τρόπους των Λευκορώσων δημοκρατών με την υψηλής ποιότητας, δωρεάν εκπαίδευση – προς απάντηση των σφαιρών και του νερού με θειικό οξύ , που εξαπολυόταν από τους εκτοξευτήρες νερού, αυτοί όντας απεγνωσμένοι χτύπησαν βιτρίνες και προκειμένου να ακινητοποιήσουν την αστυνομία, η οποία επιτίθετο σε ειρηνικούς διαδηλωτές, σπάνε φανάρια και σταθμούς λεωφορείων για να φτιάξουν οδοφράγματα. Χιλιάδες από αυτούς εδώ και μήνες βρίσκονται στις χιλιανές φυλακές ενώ οι διεθνείς οργανώσεις για την υπεράσπιση των δικαιωμάτων δεν παλεύουν για την υπεράσπιση τους και κανείς δεν ανακοινώνει κυρώσεις εναντίον της Χιλής για τη δολοφονία ή τις σφαίρες στα μάτια των βαρβάρων» γράφει σχετικά από το Σαντιάγο ο δημοσιογράφος Όλιεγκ Γιασίνσκι.\nΦυσικά, όλο αυτό σε καμία περίπτωση δεν δικαιώνει την πολιτική του Λουκασένκο και τη βιαιότητα των λευκορωσικών ΜΑΤ. Για άλλο πράγμα γίνεται λόγος. Οι ηγετικές κυβερνήσεις του κόσμου έχουν καταρτίσει διπλά πρότυπα που απονομιμοποιούν την πάλη για τα δημοκρατικά δικαιώματα. Αγνοώντας τη βία της Ασφάλειας ή τα αιματηρά εγκλήματα των δορυφόρων τους, κυνικά χρησιμοποιούν τις διαδηλώσεις για αποσταθεροποίηση των «μη δημοκρατικών» κρατών, με τα οποία σχετίζονται οι ανταγωνιστές της κατά παράδοσιν Δύσης. Τις σημερινές διαμαρτυρίες βάσης με κοινωνικά συνθήματα και προς υπεράσπιση των συμφερόντων της εθνικής πλειοψηφίας τις αποσιωπούν και τις καταστέλλουν αλύπητα. Τα φιλελεύθερα-εθνικιστικά πραξικοπήματα όμως, που έχουν οργανωθεί με τα συνθήματα αντικοινωνικών μεταρρυθμίσεων, πάντα λαμβάνουν στήριξη μεγάλης κλίμακας από την πλευρά όλων των media, των Ευρωπαίων πολιτικών και των ανθρώπων με τα καλά πρόσωπα.\nΚι έπειτα κάπως έτσι αυτοί σιωπούν φιλικά, όταν δηλαδή η νέα εξουσία καταπιέζει τους διαφωνούντες, ρίχνει στις φυλακές δημοσιογράφους και bloggers καθώς και όταν βομβαρδίζει αντιπολιτευόμενες πόλεις. Απαντώντας στα πάντα με την κυνική και κοινή φράση: «Αυτό είναι διαφορετικό».


Ρεάλ Μαδρίτης: "Έφυγε" ο Τζόνι Μπάες\n“Έφυγε” από τη ζωή σε ηλικία 86 ετών ο Τζόνι Μπάες, ο οποίος είχε αγωνιστεί με τη φανέλα της Ρεάλ Μαδρίτης από το 1957 έως το 1960.\nΗ ανακοίνωση της ισπανικής ομάδας:\n“Η Ρεάλ Μαδρίτης, ο πρόεδρος και το διοικητικό συμβούλιο επιθυμούν να εκφράσουν τα θερμά τους συλλυπητήρια για τον θάνατο του Τζόνι Μπάες, ο οποίος έπαιξε για την ομάδα μπάσκετ μας μεταξύ 1957 και 1960, όταν κέρδισε δύο πρωταθλήματα και ένα Copa de España.\nΗ Ρεάλ Μαδρίτης θα ήθελε να εκφράσει τα συλλυπητήρια και την αγάπη της στην οικογένεια, τους συμπαίκτες και τους αγαπημένους του ανθρώπους.\nΟ Τζόνι Μπάες πέθανε σε ηλικία 86 ετών.\nΗ Ρεάλ Μαδρίτης θα ήθελε να εκφράσει τα συλλυπητήριά της σε όλους τους “madridistas”.\nΟ Τζόνι (Χουάν ήταν το πραγματικό του όνομα) Μπάες είχε γεννηθεί στις 14 Απριλίου 1935 στο Σαν Χουάν του Πουέρτο Ρίκο.\nTο έκτο από τα εννέα παιδιά του Αντρές Μπάες και της Σίσα Μαρίνο έμαθε να παίζει μπάσκετ από τη δασκάλα φυσικής αγωγής Λίλιαμ Κόλμπεργκ.\nΌταν ήταν μαθητής γυμνασίου, παρακολουθούσε συχνά τοπικούς αγώνες και συμμετείχε σε πρωταθλήματα χαμηλών κατηγοριών.\nΤο 1953 οι Καρδενάλες ντε Ρίο Πιέδρας τον ενέταξαν στο ρόστερ τους και στο τρίτο μόλις παιχνίδι συμπεριλήφθηκε στο αρχικό σχήμα.\nΑπό το 1955 ως το 1957, η ομάδα κατέκτησε τρία σερί πρωταθλήματα, ενώ στο τελευταίο εξ αυτών, ο Μπάες αναδείχθηκε MVP και πρώτος σκόρερ (394 σε 16 αγώνες).\nΤο 1958 και το 1959, πάντως, αγωνίστηκε ελάχιστα στο Πουέρτο Ρίκο, επειδή βρισκόταν στη Μαδρίτη για σπουδές, οι οποίες συνδυάστηκαν με την παρουσία στη Ρεάλ.\nΟ σέντερ ύψους 1.89μ. συνέβαλε στην ανάπτυξη του ισπανικού μπάσκετ, με το επαναστατικό του στυλ. Ήταν γρήγορος, διέθετε καλό άλμα και συντονισμό στις κινήσεις. Δεν είχε καμία σχέση με τους “ψηλούς” της εποχής. Να σημειωθεί ότι τη σεζόν 1959-60 αναδείχθηκε πρώτος σκόρερ της τέταρτης Liga Española που διεξήχθη.\nΔεν είναι τυχαίο ότι στις 9 Νοεμβρίου 2020, η “AS” τον συμπεριέλαβε στους 13 καλύτερους ξένους της Ρεάλ Μαδρίτης, πλάι σε θρύλους όπως ο Ντράζεν Πέτροβιτς και ο Άρβιντας Σαμπόνις.\nΌταν αγωνιζόταν στη μετέπειτα πιο επιτυχημένη ομάδα του ευρωπαϊκού μπάσκετ, ο Μπάες αποτελούσε ίνδαλμα ενός νεαρού βασιλιά, ο παππούς του οποίου ήταν ιδιοκτήτης της.\nΔεν ήταν άλλος από τον Χουάν Κάρλος! Το 2006, όταν ο Πορτορικανός υπέστη ένα σοβαρό ατύχημα που εν τέλει τον άφησε παράλυτο από τη μέση και κάτω, δεν είχε παραλείψει να του στείλει επιστολή, προκειμένου να του ευχηθεί ταχεία ανάρρωση.\nΟ Μπάες εκπροσώπησε την πατρίδα του στους Παναμερικανικούς Αγώνες του 1959 που διεξήχθησαν στο Σικάγο και, μάλιστα, αναδείχθηκε πρώτος σκόρερ.\nΠαράλληλα, ο “El Indio de la Vía“, όπως ήταν το παρατσούκλι του, συμπεριλήφθηκε στην κορυφαία ομάδα της διοργάνωσης, μαζί με τον συνονόματο συμπαίκτη του Χουάν “Πατσίν” Βισένς.\nΤο 1962 αποχώρησε από το ισπανικό μπάσκετ, το 1963 οδήγησε τους Καρδενάλες σε ακόμη ένα πρωτάθλημα, λαμβάνοντας εκ νέου τον τίτλο του MVP.\nΕπίσης, είχε συμμετάσχει σε δύο Ολυμπιακούς Αγώνες κι ένα Παγκόσμιο Κύπελλο.\nΣτις 13 Ιουνίου 1969, την ίδια δηλαδή χρονιά που αποσύρθηκε, ο Μπάες συμπλήρωσε 5.000 πόντους, με τζαμπ-σουτ, κατά τη διάρκεια ενός αγώνα κόντρα στους Πιράτας ντε Κουεμπραντίγιας.\nΑφότου εγκατέλειψε τη δράση, ο Πορτορικανός πέρασε ουκ ολίγα χρόνια της ζωής του ως προπονητής πολλών τοπικών συλλόγων.\nΣτις 20 Ιανουαρίου 2007, αρκετοί κορυφαίοι αξιωματούχοι της FIBA είχαν ταξιδέψει στο νησί του Ατλαντικού για να τον τιμήσουν.\nΣτη σχετική τελετή, παρουσία του δημάρχου του Σαν Χουάν, του προέδρου της πορτορικανής γερουσίας και του προέδρου της πορτορικανής Ολυμπιακής Επιτροπής, ο Μπάες έλαβε το Ολυμπιακό Μετάλλιο Τιμής της χώρας. Επίσης, είχε συμπεριληφθεί στο αθλητικό Hall of Fame του νησιωτικού κράτους.\nΕίχε παντρευτεί την Ίρμα Ερνάιθ, με την οποία απέκτησε τρία παιδιά. Παράλληλα, αγαπούσε το τένις, δεν έλεγε “όχι” σε μία μπύρα και είχε αδυναμία στον ιππόδρομο.\nΠροηγούμενοΖούρος: “Δεν υπήρχαμε στο τρίτο δεκάλεπτο”\nΕπόμενοΚαβαλίερς-Μπακς 115-99: Εκτέλεση από την περιφέρεια (vids)\nΕυχάριστα νέα για τον Γιώργο Βόβορα στη σημερινή προπόνηση του Παναθηναϊκού, από την οποία απουσίασε μόνο ο Βασίλης Καββαδάς. Κανονικά προπονήθηκαν σήμερα (20/5) οι Χάουαρντ...


Τα αγάλματα του Μπρούκλιν | Blog - Νίκος Παπαδογιάννης | Gazzetta\nΠώς είναι δυνατόν να μη χρεώθηκε τον Ντουράντ, έστω σε μία φάση, ο Καλύτερος Αμυντικός του ΝΒΑ, που μάλιστα του ταιριάζει γάντι σωματομετρικά;\nΣε ποια ακριβώς λογική υπακούει η φιλοσοφία, «αν είναι να χάσω από έναν παίκτη, κομμάτια να γίνει», όταν αυτός ο παίκτης είναι καλαθομηχανή ολκής;\nΑπό πού κι ως πού μία ομάδα με τόσους ικανούς αμυντικούς δέχεται 40 πόντους σε ένα δωδεκάλεπτο και 70 στο κρισιμότερο ημίχρονο της χρονιάς και ίσως της Ιστορίας της;\nΓιατί το απολαυστικό μπάσκετ του πρώτου ημιχρόνου έδωσε τη θέση του μετά σε μία σειρά από βαλτωμένα «iso», με ανύπαρκτη κυκλοφορία της μπάλας;\nΚαι, για να μη κρυβόμαστε: τι ακριβώς πρέπει να γίνει, για να κερδίσουν οι Μιλγουόκι Μπακς το ματς που θα γίνει χαρτοκόπτης και θα κόψει τις κολλημένες σελίδες ώστε να ανοίξουν το επόμενο κεφάλαιο;\nΠρόκειται για choke-άρισμα; Ασφαλώς. Χωρίς καμία αμφιβολία. Στο ημίχρονο, το σκορ ήταν 43-59 και λίγο αργότερα 54-71. ΟΙ Μπακς άγγιξαν το 3-2 και το άφησαν να ξεγλιστρήσει μέσα από τα χέρια τους.\nΚαι η ευθύνη βαρύνει τους πάντες, από τον τελευταίο αναπληρωματικό που δεν έπαιξε καθόλου μέχρι τον προϊστάμενο όσων πάτησαν το παρκέ, δηλαδή τον «Μπαντ».\nΚορφολογώντας όσα έγιναν στο δεύτερο ημίχρονο, βρίσκει κανείς αμέτρητα επιχειρήματα, τα περισσότερα από τα οποία έχουν να κάνουν με την άμυνα.\nΕάν πρέπει να εστιάσουμε και στον Γιάννη Αντετοκούνμπο, που πρέπει, ήταν φριχτό λάθος η απόφασή του να επιτεθεί στον δυσκίνητο Χάρντεν, όχι με ποστάρισμα (όπως έκανε στα τελευταία λεπτά απέναντι σε Γκριν), αλλά με fadeaway σουτάκι αλα-Νοβίτσκι σε μία από τις κρισιμότερες φάσεις του αγώνα, όταν το σκορ ήταν 104-104, περίπου 1:45 πριν την κόρνα.\nΕίμαι βέβαιος ότι ο Στιβ Νας και όλο το Μπρούκλιν πανηγύρισαν όταν είδαν την επιλογή του.\n«Ι got this», φώναξε δευτερόλεπτα νωρίτερα ο Χάρντεν προς τους συμπαίκτες του. Πάει να πει: «Δεν χρειάζεται νταμπλ-τιμ, ούτε να αλλάξουμε, έχετε το νου σας στους υπόλοιπους».\nΚαι είχε δίκιο. Ο Γιάννης απομακρύνθηκε από το καλάθι για να εκτελέσει και το αλα-Ντουράντ σουτ ήταν άστοχο. Οι Μπακς δεν ξαναπήραν προβάδισμα.\nΗ μεγαλύτερη απογοήτευση, σε ό,τι αφορά τον Γιάννη, είναι η ευκολία με την οποία έμπειροι αντίπαλοι «παίζουν» με το μυαλό του και τον επηρεάζουν.\nΤο παραπάνω αφορά και τις ελεύθερες βολές, που εξελίσσονται σε βασανιστήριο, αλλά όχι μόνο αυτές.\nΤα πολλά σουτ τριών πόντων του Γιάννη είναι άλλο ένα σύμπτωμα της ίδιας σκιαμαχίας, αλλά αυτά αποτελούν οδηγία του «Μπαντ» και όχι πρωτοβουλία του παίκτη.\nΝαι, αλλά …στο τελευταίο τρίλεπτο ενός καθοριστικού αγώνα που παίζεται πάνω στο νήμα; Και χωρίς πάσα; Και χωρίς καν να του τα δίνει ο αντίπαλος;\nΣτα πρώτα τέσσερα παιχνίδια της σειράς, ο Γιάννης είχε 4/21 τρίποντα και 11/29 βολές. Οι αριθμοί δεν σηκώνουν διαπραγμάτευση.\nΟι Μπακς, ας το γράψω άλλη μια φορά, μπορούν να κερδίσουν αυτή τη σειρά μόνο με άμυνα. Μόνο με ξύλο. Βαράτε, γιατί χανόσαστε.\nΟι Μπακς, αυτοί οι Μπακς, του Γιάννη, του Χόλιντεϊ, του Μίντλετον και του Λόπεζ, δεν έχουν το playmaking για να βάλουν 120 πόντους στα πλέι-οφ.\nO Γιάννης μπορεί να είναι ο καλύτερος all-rounder στον κόσμο, αλλά οι άλλοι έχουν τον καλύτερο μπασκετμπολίστα του κόσμου. Το τέλειο αντίδοτο.\nΆμυνα όμως δεν σημαίνει «μπείτε και φάτε τους». Η καλή άμυνα πλέι-οφ χρειάζεται προσαρμογές, βοήθειες, τρικ, αλλαγές, εκπλήξεις από τον πάγκο, φάουλ σκοπιμότητας, εγρήγορση.\nΣτα τελευταία λεπτά οι Μπακς προσπάθησαν να στήσουν ανθρώπινο τείχος στον διάδρομο του Ντουράντ, λες και ο Ντουράντ είναι ο Γιάννης και δεν μπορεί να σουτάρει πάνω από τα χέρια και από τα κεφάλια των αντιπάλων του.\nΤο τρίποντο-φωτιά που έκανε το σκορ 109-105 στα 52 δευτερόλεπτα, από 8 μέτρα και με το χρονόμετρο να μηδενίζεται, ήταν μία σκληρή τιμωρία. Σκληρή, αλλά όχι άδικη.\nΕάν υπάρχει ένας παίκτης που μπορεί να βάλει αυτό το σουτ, που έχει πιθανότητες πάνω από 50% να βάλει αυτό το σουτ, είναι ο Ντουράντ σε βραδιά 50άρας, εντός έδρας, με τη διαφορά στο +1 και με τη μπίλια να ακροβατεί μεταξύ μαύρου και πράσινου.\nΌταν η μπάλα έφυγε από τα χέρια του, όλοι κατάλαβαν ότι θα έσκαγε σαν βόμβα στο καλάθι των Μπακς.\nΟ φρουρός του Ντουράντ (Τάκερ) έχει μπόι 2 μέτρα και μετρούσε 33 λεπτά εξουθενωτικής προσπάθειας, στα 36 του. Στη συγκεκριμένη φάση, τον χρεώθηκε ο Μίντλετον, εξίσου κοντός και κουρασμένος.\nΤον Γιάννη, στο μεταξύ, τον είχαν στείλει να μαρκάρει τον Τζο Χάρις σε κάποια μακρινή γωνία. Nα παριστάνει, δηλαδή, το άγαλμα.\nΤο εξωφρενικό στατιστικό του 5ου αγώνα δεν είναι οι 49 πόντοι ή το εκκωφαντικό τριπλ-νταμπλ του Ντουράντ, oύτε καν τα 10/14 τρίποντα των Γκριν, Γκρίφιν.\nΕίναι τα 46 λεπτά του Τζέιμς Χάρντεν, που λίγες ώρες πριν τον αγώνα συνοδευόταν από τον χαρακτηρισμό «doubtful», πάει να πει σχεδόν αποκλεισμένος.\nΟ Ντουράντ κέρδισε το μπιζάρισμα, αλλά οι Νετς δεν θα είχαν καμία ελπίδα χωρίς τον Χάρντεν. Ο μουσάτος έδωσε στους Νετς όχι σκοράρισμα, αλλά δημιουργία.\nΟι 18 ασίστ του διδύμου, πολλές από τις οποίες ήταν «πάρε βάλε» μέσα στη ρακέτα και όχι πασίτσες στο τρίποντο, έδωσαν ζωή σε μία ομάδα που έμοιαζε ετοιμόρροπη.\nΟι Μπακς δεν βρήκαν καν τρόπο να μοιράσουν τα αναπόφευκτα φάουλ: όλοι οι βασικοί φορτώθηκαν από νωρίες, ενώ οι ρεζέρβες τελείωσαν το ματς με 0 ή 1.\nΜερικοί μάλιστα (όπως ο Πόρτις) δεν πάτησαν το παρκέ ούτε για να ρίξουν δυό ξανάστροφες.\nΌταν φτάσει η ώρα να απολυθεί ο Μπούντενχολζερ, που φοβάμαι ότι η στιγμή δεν αργεί, το βίντεο αυτού του αγώνα θα είναι βασικό επιχείρημα στα χέρια των αφεντικών του.\nΟλοκληρώθηκε η σημερινή τελετή; Προφανώς όχι. Το 3-2 θα γίνει πιθανότατα 3-3 τα ξημερώματα της Παρασκευής και έπειτα …γαία πυρί μιχθήτω στο Μπρούκλιν.\nΥποψιάζομαι μάλιστα ότι ο Χάρντεν θα προφυλαχθεί στο έκτο ματς, αφού ο ερεθισμένος προσαγωγός δεν σηκώνει χωρατά.\nΟ δε Ντουράντ μπορεί να είναι κομπιούτερ, αλλά έχει πλέον στα πόδια του περισσότερα από 200 λεπτά συμμετοχής -με ακραίο usage rate- σε αυτή τη σειρά.\nΩστόσο, οι Μπακς έχασαν μία ευκαιρία από αυτές που βρίσκονται σπανιότατα στον δρόμο μίας ακόμη άβγαλτης ομάδας.\nΤο σημερινό ματς με το Μπρούκλιν θα αρχειοθετηθεί στο ίδιο συρτάρι με τον τρίτο ανατολικό τελικό του 2019, όπου οι Μπακς μπορούσαν να φτάσουν σε «ξερό» 3-0 απέναντι στους Ράπτορς. Στο συρτάρι των μεγάλων «γαμώτο».


Αφού μιλήσαμε για το σώμα μας φτιάξαμε τις Ταυτότητες μας!!! Τι και αν είσαι λευκός, κίτρινος ή μελαμψός!!! Τι και αν έχεις ίσια μαλλιά, σγουρά ή σπαστά!! Τι και αν έχεις μπλε μάτια, πράσινα ή καφετιά;;!! Είμαστε όλοι διαφορετικοί με ξεχωριστές προσωπικότητες και τα ίδια δικαιώματα !! Καλό Σαββατοκύριακο!!! | Μαγική Κιμωλία | Παιδικός Σταθμός\nΑφού μιλήσαμε για το σώμα μας φτιάξαμε τις Ταυτότητες μας!!! Τι και αν είσαι λευκός, κίτρινος ή μελαμψός!!! Τι και αν έχεις ίσια μαλλιά, σγουρά ή σπαστά!! Τι και αν έχεις μπλε μάτια, πράσινα ή καφετιά;;!! Είμαστε όλοι διαφορετικοί με ξεχωριστές προσωπικότητες και τα ίδια δικαιώματα !! Καλό Σαββατοκύριακο!!!


Η εικονική πραγματικότητα ελέγχει την πραγματικότητα… - Δρόμος της Αριστεράς\nΑρχική πολιτική Η εικονική πραγματικότητα ελέγχει την πραγματικότητα…\nΗ εικονική πραγματικότητα ελέγχει την πραγματικότητα…\nΤα λόγια για όσα λέγαμε (από) παλιά τελείωσαν. Η πραγματικότητα είναι εδώ και βροντάει την πόρτα! Και μιλάει μια γλώσσα νέα και παλιά που την καταλαβαίνει ο καθένας όπως θέλει κι αναλόγως πώς βελάζει το μπροστοκρίαρο στο κοπάδι του.\nΠλην Λακεδαιμονίων; –ε, και; οι Λακεδαιμόνιοι ουδέποτε ήταν αρκετοί. Κι όταν ενίοτε έκαναν τη διαφορά, συχνά γίνονταν το άλλοθι των Συβαριτών.\nΉξεραν οι Συβαρίτες τι έρχεται; Ήξεραν! Λίγοι αλλά με δυνατές φωνές τούς φώναζαν εδώ και τρεις δεκαετίες ότι ο καπιταλισμός δεν χρειάζεται πια την αστική δημοκρατία, ότι θα (ξανα)φθάσουμε στη Φεουδαρχία – και λοιπόν; Φθάσαμε! Ό,τι είπαμε, είπαμε, και παραλλήλως ο γέγονε γέγονε. Τώρα η πραγματικότητα βροντάει την πόρτα και καγχάζει, σε μπουκώνει μεταδημοκρατία, κανονικότητα, πράσινη ανάπτυξη – νέες παλιές λέξεις να φάνε και οι κότες. Λέξεις για κότες άλλωστε.\nΑλλά και οι δικές μας λέξεις τοις κείνων ρήμασι πειθόμενες, έπεσαν στον βρόντο. Φωνάξαμε εναντίον του πολυπολιτισμού τους, του εθνομηδενισμού τους, φωνάξαμε για τις προπαγάνδες τους – και τώρα η πραγματικότητά τους βροντάει στις πόρτες και τις σημαδεύει με κίτρινα αστέρια, με κόκκινα αστέρια, με μαύρες προγραφές. Ό,τι είπαμε, είπαμε! Τώρα τι λέμε; Σε ποια γλώσσα μιλάμε, ποια γλώσσα ακούμε.\nΞεχαρβάλωσαν την εκπαίδευση, άλωσαν τα ΜΜΕ και τα ΑΕΙ, προσέλαβαν μισθοφόρους, δημοσιογράφους και διανοούμενους, νίκησαν στη Μαγνησία, νίκησαν στους Φιλίππους, εκπαίδευσαν ορδές πολιτικώς ορθούς οπαδούς, δεξιούς κι αριστερούς κι αλωνίζουν, βαράνε τις πόρτες κι ευαγγελίζονται τον θάνατο.\nΚι όσοι δεν τους προσκυνάνε παίρνουν τα βουνά μέσα στα σπίτια τους, παίρνουν τα βουνά μέσα στην καρδιά τους κι ακονίζουν την ψυχή τους να μην παραδεχθούν την ήττα.\nΈχει ξαναγίνει τέτοιο κακό;\nΝαι, στον Μεσοπόλεμο – μάζες και ορδές ακολούθησαν τα τότε καινοφανή ραδιόφωνα των τεράτων, όπως τώρα ακολουθούν τα τέρατα μέσα απ’ το διαδίκτυο. Κι αν νικήθηκαν τότε τα τέρατα, νικήθηκαν στον Πόλεμο, στις μεθόδους και τους στόχους έμειναν ζωντανά\nέως την Παλινόρθωσή τους. Και έτσι, μετά τριάντα χρόνια απρόσκοπτης διακυβέρνησης, η πραγματικότητά τους βροντάει πάλι την πόρτα μας με απειλές, διαταγές, γαλιφιές και τετελεσμένα. Όμως\nα γέγοναν, γέγοναν, τώρα τι κάνουμε; Ποια γλώσσα μιλάμε, σε ποια γλώσσα σκεφτόμαστε; Ποιος ακούει ποιον;\nΈγιναν «λάθη» με τα Μνημόνια, γίνονται «λάθη» με την Πανδημία, ζούμε ένα γιγάντιο ντεζαβού όπου ξεφυτρώνουν απ’ το παρελθόν και μας στοιχειώνουν όλα όσα σκότωσαν και ξανασκότωσαν, αφάνισαν κι αλάλιασαν μάζες και μάζες, πρόσωπα και πρόσωπα – πάνε τα «γένοιτο» τα θετικά και ευχετήρια, ο γέγονε γέγονε, τώρα τι κάνουμε;\nΗ Ιστορία ξέρει.\nΟι κακοί μαθητές της Ιστορίας δεν ξέρουν.\nΑνόλβιοι και μοιραίοι.\nΚυκλοφόρησε το νέο (37ο) Λεύκωμα του ΣΤΑΘΗ (@st_stavropoulos) με τίτλο «Τά ΑΔΕΣΠΟΤΑ» και υπότιτλο «Σκίτσα για έναν Αδικοχαμένο Καιρό». Από τις Εκδόσεις «Μωβ». Ένα χρονικό απωλεσθέντος (;) Χρόνου. Σε όλα τα βιβλιοπωλεία.


Νομοσχέδιο για τηλεργασία: Ο υπουργός Εσωτερικών Μ. Βορίδης στην ΕΡΤ (live) - AstraTV\nΝομοσχέδιο για τηλεργασία: Ο υπουργός Εσωτερικών Μ. Βορίδης στην ΕΡΤ (live)\nΣυνεχίζεται σήμερα η επεξεργασία και εξέταση του σχεδίου νόμου του Υπουργείου Εσωτερικών με αντικείμενο το θεσμικό πλαίσιο για την τηλεργασίας, με την ακρόαση εξωκοινοβουλευτικών. Για τις αλλαγές που κομίζει στην εργασιακή πραγματικότητα μιλά στην ΕΡΤ ο υπουργός Εσωτερικών Μάκης Βορίδης.\nΣε κόντρα του πρωθυπουργού Κυριάκου Μητσοτάκη με τον αρχηγό της αξιωματικής αντιπολίτευσης Αλέξη Τσίπρα, αναμένεται να εξελιχθεί σήμερα η συζήτηση στη Βουλή για την κοινωνική πολιτική της κυβέρνησης.\nΟ Κυριάκος Μητσοτάκης αναμένεται να αναφερθεί στα όσα έχει κάνει η κυβέρνηση αλλά και να δώσει το στίγμα των προθέσεών του για τη συνέχεια, την ώρα που φουντώνουν τα σενάρια για πρόωρη προσφυγή στις κάλπες.\nΔιαβάστε επίσης: Μητσοτάκης: Η Ελλάδα δεν πρόκειται να ανεχθεί καμία αμφισβήτηση της εδαφικής της κυριαρχίας\nΟ πρωθυπουργός θα περιγράψει αναλυτικά όλες τις πρωτοβουλίες της κυβέρνησης που ελήφθησαν για τη στήριξη των πολιτών, ενώ θα υποστηρίξει ότι η κυβέρνηση θα συνεχίσει να λαμβάνει μέτρα για όσο χρειαστεί.\nΗ συζήτηση στη Βουλή ωστόσο, αναμένεται να επεκταθεί και σε άλλα ζητήματα, καθώς ο Αλέξης Τσίπρας δεν αποκλείεται αναφερθεί και πάλι στο θέμα των πρόωρων εκλογών ενώ θα υποστηρίξει ότι η μεσαία τάξη και όχι μόνο «γονατίζει» από την ακρίβεια.\nΜε ιδιαίτερο ενδιαφέρον αναμένεται η απάντηση του πρωθυπουργού σε περίπτωση που προκληθεί από τον κ. Τσίπρα σχετικά με την πρόωρη προσφυγή στις κάλπες.\nΣχετικά με τις προτάσεις της κυβέρνησης στο Ταμείο Ανάκαμψης και το κοινωνικό τους πρόσημο ο πρωθυπουργός ανέφερε χθες ενδεικτικά «τα σημαντικά κονδύλια τα οποία κατευθύνουμε σε δράσεις όπως η κατάρτιση των ανέργων, η στήριξη των μικρομεσαίων επιχειρήσεων προκειμένου να βελτιώσουν τις ψηφιακές τους δεξιότητες ή προγράμματα οριζόντιας εξοικονόμησης ενέργειας, όπως το πρόγραμμα “Εξοικονομώ” από το οποίο ωφελούνται όλα τα ελληνικά νοικοκυριά και κυρίως τα μη προνομιούχα, καθώς έχουν ειδική πρόσβαση στο πρόγραμμα”.\nΜια ανοιχτή σύγκρουση Ελλάδας και Τουρκίας θα ήταν «καταστροφική για τις δύο χώρες και το ΝΑΤΟ» δηλώνει στο «Βήμα» ο Μεχμέτ Φατίχ Τζεϊλάν. Ο βετεράνος πρέσβης και πρόεδρος της δεξαμενής σκέψης Ankara Policy Center τονίζει την ανάγκη να αποφευχθεί μια ελληνοτουρκική σύγκρουση και προτρέπει τους συμμάχους να είναι δραστήριοι ώστε να την αποτρέψουν. Αν και, όπως λέει, σημασία έχει «οι δύο χώρες να μην επιτρέψουν στον εαυτό τους να οδηγηθούν σε σύγκρουση. Οχι να περιμένουν από άλλους. Πρέπει να μάθουμε να διευθετούμε τα προβλήματα μεταξύ μας και όχι να επιτρέπουμε σε άλλους να επεμβαίνουν και κάποιες φορές να ενισχύουν την ένταση».\nΟι υψηλοί τόνοι\nΣύμφωνα με τον 65χρονο διπλωμάτη, οι δίαυλοι επικοινωνίας και ο διάλογος πρέπει να παραμείνουν ανοιχτοί. «Είναι προς το συμφέρον και των δύο να μη διακόψουν τον διάλογο. Ζούμε ως γείτονες. Αμφότεροι είμαστε μέλη του ΝΑΤΟ, η Ελλάδα είναι στην ΕΕ, η Τουρκία είναι υποψήφια χώρα. Αυτό απαιτεί ένα περιβάλλον που οι δύο χώρες θα πρέπει να επικοινωνούν συνεχώς για οποιοδήποτε θέμα. Πιστεύω ότι οι σκληρές ρητορικές που χρησιμοποιούνται εκατέρωθεν δεν εξυπηρετούν τα συμφέροντα καμίας εκ των δύο χωρών» σημειώνει. Και προσθέτει: «Εάν δεν υπάρχουν συζητήσεις και κοινό έδαφος, θα νιώθετε ότι έχετε μια απειλητική Τουρκία στα ανατολικά σας, ενώ η Τουρκία θα νιώθει ότι έχει μια Ελλάδα που προσπαθεί να της δημιουργήσει προβλήματα και να την απομονώσει».\nΗ ελληνική πλευρά, του λέμε, δεν χρησιμοποιεί υψηλούς τόνους, ούτε εξαπολύει προσωπικές και αήθεις επιθέσεις προς τούρκους αξιωματούχους. «Αυτό δεν γίνεται αντιληπτό στην Τουρκία. Η κοινή πεποίθηση είναι ότι η Ελλάδα εκμεταλλεύεται την ένταξή της στην ΕΕ και προκαλεί. Εάν κάποια χώρα από τις δύο χώρες αρχίζει να διαμαρτύρεται για την άλλη χωρίς να γίνει διάλογος, γόνιμος διάλογος, εστιασμένος σε θέματα που έχουν σημασία και για τις δύο χώρες, τότε η ατμόσφαιρα δηλητηριάζεται» συμπληρώνει.\nΟ κύκλος της αντιπαράθεσης\nΓι’ αυτό εκτιμά ότι η έλλειψη διαλόγου έχει δημιουργήσει αμοιβαίο έλλειμμα εμπιστοσύνης. «Ο,τι λέει ένας ηγέτης ή ένας πολιτικός προσλαμβάνεται διαφορετικά από την άλλη πλευρά. Και αυτό συνεχίζει τον κύκλο της αντιπαράθεσης. Είναι ένας κύκλος που δεν κλείνει ποτέ. Πρέπει να βγούμε από αυτόν τον κύκλο. Οι δύο χώρες πρέπει να προχωρήσουν μαζί» λέει συνεχώς ο πρέσβης. Πώς μπορεί να γίνει αυτό ακόμα και όταν οι διαφορές τους… διαφέρουν; Για την Αγκυρα είναι πολλές, για την Αθήνα μία. «Εχουν γίνει 64 γύροι διερευνητικών συνομιλιών. Δεν μπορεί να έχουν επικεντρωθεί μόνο σε ένα ζήτημα. Υπάρχουν και άλλα θέματα στη συζήτηση. Μέσω αυτών των επαφών οι δύο πλευρές μπορούν να εντοπίσουν ποια είναι τα ζητήματα και να τα λύσουν. Υπάρχουν δύο βασικά προβλήματα που πρέπει να διευθετηθούν σε στενή επαφή και εστιασμένο διάλογο: τα ζητήματα που σχετίζονται με το Αιγαίο και φυσικά το Κυπριακό. Αυτά φέρνουν τις δύο χώρες σε αντιπαράθεση μεταξύ τους» υποστηρίζει. «Χρειάζεται επίδειξη αμοιβαίας πολιτικής βούλησης για την επίλυση των ζητημάτων».\nΣχετικά με την έγερση της αποστρατιωτικοποίησης από πλευράς Αγκυρας και της προσπάθειάς της να τη συνδέσει με το καθεστώς κυριαρχίας των ελληνικών νησιών, κάνει λόγο για «νομική διαμάχη». Η Τουρκία, λέει, αναγνωρίζει την ελληνική κυριαρχία στα νησιά, ωστόσο λόγω «των διεθνών συνθηκών και της τουρκικής ασφάλειας» αυτά πρέπει να αποστρατιωτικοποιηθούν. «Οι δύο χώρες πρέπει να προχωρήσουν μαζί, αντί να μοιράζουν χάρτες. Αυτό δεν είναι λύση».\nΕκτιμά, δε, ότι Αθήνα και Αγκυρα πρέπει να ηγηθούν της ευρύτερης περιοχής επωφελούμενες των αποθεμάτων των υδρογοναναθράκων στην Ανατολική Μεσόγειο. «Υπάρχει ελπίδα ότι υπάρχουν πολλά κοιτάσματα υδρογονανθράκων στην περιοχή. Οταν η Ευρώπη αποφασίσει να κόψει το ρωσικό φυσικό αέριο, εάν υπάρχουν οραματιστές ηγέτες σε Τουρκία και Ελλάδα, αυτό μπορεί να γίνει πράξη» επισημαίνει.\nΟ Τζεϊλάν αναφέρεται στο εξοπλιστικό πρόγραμμα της χώρας μας, κάνοντας λόγο ότι έχει αυξηθεί. «Η Ελλάδα επενδύει όλο και περισσότερο σε όπλα. Από μια άλλη προοπτική, η Τουρκία κάνει το ίδιο πράγμα. Πού θα μας οδηγήσει αυτό;» διερωτάται.\nΣτη συνέχεια περιγράφει τον τρόπο με τον οποίο θεωρεί ότι προσεγγίζει η μια πλευρά την άλλη. «Ενας διπλωμάτης στην Αθήνα πηγαίνει στο γραφείο και η κύρια απασχόλησή του είναι τι κάνει η Τουρκία. Εγώ όταν πήγαινα στο γραφείο μου στην Αγκυρα δεν ήταν το μόνο πράγμα που σκεφτόμουν (σ.σ. εννοεί τι κάνει η Ελλάδα). Σκεφτόμουν τι θα κάναμε στον Καύκασο, στη Μέση Ανατολή, στη Μαύρη Θάλασσα, σε άλλα περιφερειακά ζητήματα περιλαμβανομένων και των σχέσεων με την Ελλάδα. Οι διμερείς μας σχέσεις με την Ελλάδα είναι μόνο μια διάσταση». Παρόμοιο σχόλιο κάνει και για τον ελληνικό Τύπο, λέγοντας ότι ασχολείται συνεχώς με τα τουρκικά πράγματα, ενώ ισχυρίζεται ότι ο τουρκικός ασχολείται με τα ελληνικά μόνο σε περιόδους κρίσης.\nΕξωτερική πολιτική και εκλογές\nΕπηρεάζεται η τουρκική εξωτερική πολιτική από τις επερχόμενες εκλογές; «Η κοινωνία μας είναι πολύ συναισθηματική. Δεν είμαστε σκανδιναβική χώρα. Οταν πλησιάζουν εκλογές, το κλίμα είναι διαφορετικό. Ιδανικά δεν θα έπρεπε να επηρεάζει τα εθνικά συμφέροντα καμίας χώρας και την εξωτερική πολιτική, αλλά συμβαίνει στις μέρες μας».\nΟσον αφορά την έκβαση των εκλογών, παρατηρεί ότι το κυβερνών AKP του προέδρου Ρετζέπ Ταγίπ Ερντογάν καταγράφει μεγάλη απώλεια της υποστήριξης που είχε τα προηγούμενα χρόνια. «Είναι δύσκολο να προβλέψει κανείς πώς και πότε θα μεταμορφωθεί η τουρκική εξωτερική πολιτική εάν επικρατήσει η αντιπολίτευση» αναφέρει. «Αλλά αν υπάρχει επιστροφή στην κοινοβουλευτική δημοκρατία, θα υπάρχει μια διαφορετική ατμόσφαιρα, και στην υλοποίηση της εξωτερικής πολιτικής. Τα πράγματα θα αλλάξουν εάν υπάρχει αλλαγή κυβέρνησης. Θα δούμε μια τουρκική κλασική διπλωματία».\nΕπαναπροσέγγιση και ΝΑΤΟ\nΠρο ημερών επισκέφθηκαν την Αγκυρα ο πρίγκιπας διάδοχος της Σαουδικής Αραβίας και ο ισραηλινός υπουργός Εξωτερικών. Πώς εξελίσσεται η επαναπροσέγγιση της Τουρκίας με χώρες που μέχρι πρότινος είχε κακές σχέσεις; «Θεωρώ ότι η τουρκική ηγεσία άντλησε τα απαραίτητα μαθήματα από όταν ήταν απομονωμένη στην περιοχή. Αποφάσισε να σπάσει τον κύκλο της απομόνωσης. Η ομαλοποίηση είναι μια διαδικασία που συνεχίζεται» δηλώνει, υπογραμμίζοντας τις απώλειες της χώρας του σε πολιτικό και οικονομικό πεδίο όταν ήταν απομονωμένη.\nΤέλος, αποκαλεί «θετική και σημαντική εξέλιξη» το μνημόνιο μεταξύ Τουρκίας, Φινλανδίας και Σουηδίας, που άνοιξε την πόρτα του ΝΑΤΟ στις σκανδιναβικές χώρες. Και αυτό διότι παρέχονται «μια σειρά από σημαντικές διαβεβαιώσεις για την Τουρκία στον αγώνα της κατά της τρομοκρατίας. Εξάλλου, η τρομοκρατία είναι μια επικείμενη και πρωταρχική απειλή για τα μέλη του ΝΑΤΟ όπως και η ρωσική απειλή».


Ντάβανος: Νέα προεκλογική εκστρατεία, ακόμα καλύτερος ΣΥΡΙΖΑ!\nΝέα προεκλογική εκστρατεία, ακόμα καλύτερος ΣΥΡΙΖΑ!\nΤου Χρίστου Σμπώκου\nΑπό τις εκλογές και μετά και ακόμα περισσότερο μετά το «ναυάγιο» σχηματισμού κυβέρνησης, οι τόνοι απέναντι στο ΣΥΡΙΖΑ ανέβηκαν κατακόρυφα. Το δε πρόγραμμά του έγινε απαραίτητο αξεσουάρ κάθε πολιτευτή της ΝΔ και του ΠΑΣΟΚ το οποίο το περιφέρουν, το επικαλούνται, το μεταφράζουν κατά το δοκούν και αναφέρουν αποσπασματικά κομμάτια. Στόχος τους, προφανής, είναι η αποδόμηση του πλάνου του ΣΥΡΙΖΑ. Ως «υπεύθυνες δυνάμεις» προειδοποιούν για το κακό που θα μας βρει αν έρθει στα πράγματα η Αριστερά.\nΑς μη γελιόμαστε, οι μόνοι που έχουν να φοβούνται είναι όσοι εδώ και χρόνια παίζουν μπιλιάρδο με τα συμφέροντα και τα κέρδη τους στην πλάτη μας. Όσοι βρίσκονται σε αυτό το υποσύστημα που διαπλέκεται και απομυζεί το παρόν και το μέλλον της κοινωνίας και της χώρας. Ναι, είναι εμφανές ότι έχουν αγχωθεί. Τα παπαγαλάκια τους… γαβγίζουν στις τηλεοράσεις. Τα διλήμματα πια είναι τόσο εμφανώς εκβιαστικά που δεν πείθουν ούτε τους ίδιους. Ακόμα και το υπερόπλο των «αντικειμενικών» δημοσκοπήσεων υπό το βάρος του πανικού βγάζει άθροισμα 106% στα κόμματα (ναι, σε μεγάλη Κυριακάτικη Εφημερίδα, εκδότη- επιτομή του συστήματος αυτού).\nΟ ΣΥΡΙΖΑ ασφαλώς και δεν είχε την απόλυτη ετοιμότητα αντίδρασης σε ένα 17%. Σαφώς και παρουσίασε μια αμηχανία όταν κατανόησε το μέγεθος της ευθύνης αλλά και της ευκαιρίας να εκφράσει ένα κόσμο που χρόνια τώρα τον παρέκαμπταν, αντιμετωπίζοντάς τον σαν αφελή που μια ζωή θα δέχεται το παραμύθι τους. Η κρίση όμως έριξε και τις τελευταίες μάσκες. Ο τροχός γυρίζει…\nΝαι, όντως υπήρχε και υπάρχει ακόμα πολυγλωσσία και ελευθερία έκφρασης στον ΣΥΡΙΖΑ. Αλλά για ποιο λόγο είναι αυτό πρόβλημα; Όσοι είμαστε κι όσοι στηρίζουμε το χώρο αυτό, το κάνουμε εκτός των άλλων και επειδή μας δίνει το περιθώριο να εκφράζουμε αυτό που σκεφτόμαστε χωρίς κομματική πειθαρχία, στρατιωτική γραμμή και διαγραφές. Ας μη γελιόμαστε, ο ΣΥΡΙΖΑ είναι ένα πολυσυλλεκτικό σχήμα, με ελευθερία έκφρασης και κουλτούρα συνεργασίας και συζήτησης. Αυτό είναι το πλεονέκτημά του.\nΑλλά ασφαλώς και δεν είναι όλα ρόδινα. Κι εγώ τις προηγούμενες μέρες σε συζητήσεις με φίλους, μέσα από blog και social media που είναι ο σύγχρονος τρόπος διαλόγου, έκανα μια κριτική, καλοπροαίρετη. Είχε να κάνει με την ανάγκη να βγουν μπροστά οι πλέον κατάλληλοι στο βασικό θέμα της προεκλογικής ατζέντας, την οικονομία. Να κάνουν σαφείς τις θέσεις ώστε να πάψουν οι πρόθυμοι να τις διαστρεβλώνουν. Έτσι ώστε μετά, όσοι συνεχίζουν να λένε ψέματα, να εκτίθενται ανεπανόρθωτα. Εδώ και δύο μέρες, με την παρουσία του κ. Δραγασάκη, του κ. Σταθάκη, του κ. Μηλιού αυτό έγινε. Και πολλά πράγματα μπήκαν στη θέση τους. Ο υγιής κόσμος κατάλαβε.\nΣτα πολύ ευχάριστα επίσης η παρουσία, η δυναμική, ουσιαστική αλλά και πειστική παρουσία, της νεότερης γενιάς του ΣΥΡΙΖΑ. Στις εκλογές φάνηκε καθαρά ότι στο πιο δυναμικό μέρος της κοινωνίας, τους νέους ανθρώπους και στις ηλικίες κάτω των 45 ο ΣΥΡΙΖΑ έχει έρεισμα. Και είναι θετικότατο ότι το επεκτείνει, το αξιοποιεί και επενδύει σε αυτό. Γιατί ας μην κρυβόμαστε, αυτή η γενιά είναι που έχει επωμιστεί το βάρος και σε αυτή τη γενιά πρέπει να επενδύσουμε για να βγάλει το κάρο απ' τη λάσπη που το έριξαν οι γνωστοί- άγνωστοι με τις γραβάτες και την «υπευθυνότητά» τους.\nΟ ΣΥΡΙΖΑ δείχνει ότι ωριμάζει βίαια όπως έχει ειπωθεί, αλλά, ραγδαία οργανώνεται και δύσκολα θα αφήσει αυτή την ευκαιρία για την κοινωνία να πάει χαμένη.\nΑναρτήθηκε από Ντάβανος στις 2:37 π.μ.


Green Party – EnergyIn\nTag "Green Party"\nOnline διαγωνισμός για το Καλύτερο Πράσινο Μπαλκόνι στη Θεσσαλονίκη\nΤο Καλύτερο Πράσινο Μπαλκόνι ψάχνει για να βραβεύσει η διαδικτυακή πρωτοβουλία του Δήμου Θεσσαλονίκης, μέσα από την ιστοσελίδα www.greenparty.gr η οποία θα διαρκέσει από τις 5 Μαΐου έως και τις 5 Ιουνίου. Οι τρεις πρώτοι νικητές που θα κερδίσουν την ανάπλαση του μπαλκονιού τους συνολικής αξίας 2.000 ευρώ , θα αναδειχθούν, μέσα από διαδικτυακή ψηφοφορία […]\nΠρόσκληση σε Green Party από το Δήμο Θεσσαλονίκης\nMε το σύνθημα «Ζω οικολογικά, καθημερινά!» ο δήμος Θεσσαλονίκης απευθύνει και φέτος πρόσκληση προς όλους τους πολίτες της Θεσσαλονίκης να συμμετάσχουν στο διαγωνισμό του Green Party. Η διοργάνωση καθιερώθηκε ως θεσμός με πρωτοβουλία του Αντιδημάρχου Περιβάλλοντος Κωνσταντίνου Ζέρβα και πραγματοποιείται φέτος για δεύτερη χρονιά, σε συνεργασία με την ομάδα του «Greenparty». Οι ενδιαφερόμενοι μπορούν να […]\nGreen Party στη Θεσσαλονίκη\nMε το σύνθημα «Ζω οικολογικά, καθημερινά» ο Δήμος Θεσσαλονίκης απευθύνει και φέτος πρόσκληση προς όλους τους πολίτες της Θεσσαλονίκης να συμμετάσχουν στο διαγωνισμό του Green Party. Η διοργάνωση καθιερώθηκε ως θεσμός με πρωτοβουλία του Αντιδημάρχου Περιβάλλοντος, Κωνσταντίνου Ζέρβα και πραγματοποιείται φέτος για δεύτερη χρονιά, σε συνεργασία με την ομάδα του «Greenparty». Οι ενδιαφερόμενοι μπορούν να […]


Τα 4 ζώδια που κάνουν σχέσεις με ημερομηνία λήξης | Μάντολες Blog\nΠόσο εύκολο είναι να έχει κανείς μια μακροχρόνια σχέση; Σε κάποιους τους αρέσει το φλερτ και οι σχέσεις που δεν έχουν μεγάλη διάρκεια, ενώ άλλοι επιθυμούν τη σταθερότητα και την ασφάλεια στην προσωπική τους ζωή.\nΑυτό φυσικά, έχει να κάνει με την προσωπικότητα και τον χαρακτήρα του κάθε ανθρώπου. Δεν είναι όλοι φανατικοί οπαδοί των μακροχρόνιων σχέσεων.\nΗ επιβίωση μιας ερωτικής σχέσης για μεγάλο διάστημα για κάποιους φαντάζει άπιαστο όνειρο και ουτοπικό.\nΆλλοι τις ζηλεύουν και άλλοι τις θεωρούν mission imposible. Σύμφωνα με την αστρολογία, υπάρχουν 4 ζώδια που δεν μένουν για πολύ καιρό σε μια σχέση και προτιμούν κάτι εφήμερο στη ζωή τους.\nΟ Δίδυμος θα κάνει μακροχρόνια σχέση μόνο όταν αποφασίσει να παντρευτεί. Μέχρι τότε θέλει να ζήσει ελεύθερο πουλί και να απολαμβάνει τις σύντομες και μικρές σχέσεις. Βασικά, δεν του αρέσει η ταμπέλα της σχέσης, νιώθει πως τον περιορίζει και του στερεί την ελευθερία του.\nΨάχνει συνεχώς για νέες εμπειρίες και συναισθήματα, γι’ αυτό και δεν κάνει μακροχρόνιες σχέσεις. Του αρέσει πολύ το φλερτ και η επικοινωνία, οπότε να περιμένεις από αυτόν σχέση με σύντομη ημερομηνία λήξης.\nΑυτό το ζώδιο είναι της ελευθερίας και της περιπέτειας. Οπότε η μακροχρόνια σχέση είναι εντελώς άκυρη με την ιδιοσυγκρασία του. Οι Τοξότες φημίζονται για τον ανεξάρτητο χαρακτήρα τους και αυτό τους καθιστά γοητευτικούς.\nΕνθουσιάζονται για την περιπλάνηση και για την γνωριμία νέων πραγμάτων και καταστάσεων. Δεν αντέχουν την ρουτίνα και τις μόνιμες καταστάσεις και γι αυτό αναζητούν συχνά κάτι ξένο και καινούριο.\nΓια τον Κριό, το καλύτερο μέρος μιας σχέσης είναι η έξαψη του ερωτικού κυνηγιού. Αυτό το ζώδιο αγαπά το πρώτο στάδιο ενός δεσμού και για αυτό προτιμά να μην κάνει μακροχρόνιες σχέσεις για να μην βαριέται.\nΕίναι ζώδιο της φωτιάς κι έχει κυβερνήτη τον Άρη, που σχετίζεται με το πάθος. Κάπως έτσι δικαιολογείται η περιπετειώδης φύση του.


Αλίκη της Καμπανίας - Βικιπαίδεια\nΑλίκη της Καμπανίας\nAlix de Champagne-Jérusalem (Γαλλικά)\nΟύγος Α΄ της Κύπρου\nΒοημούνδος Ε΄ της Αντιόχειας\nΡαούλ του Σουασόν\nΙζαμπέλ ντε Λουζινιάν\nΜαρί ντε Λουζινιάν\nΕρρίκος Β΄ της Καμπανίας και Ισαβέλλα Α' της Ιερουσαλήμ\nΜαρία του Μομφερράτου\nΜελισάνθη του Λουζινιάν\nΣίβυλλα του Λουζινιάν\nΦιλίππα της Καμπανίας\nΜάιρη της Καμπανίας\nαντιβασιλέας της Ιερουσαλήμ (1243–1246)\nΗ Αλίκη, γαλλ. Alice (π. 1193 - 1246) από τον Οίκο του Μπλουά ήταν αντιβασίλισσα της Κύπρου (1218-32) και της Ιερουσαλήμ (1243-46).\n2.1 Οι συγγενείς της Αλίκης της Καμπανίας\nΉταν η πρωτότοκη κόρη τού Ερρίκου Β΄ κόμη της Καμπανίας και της Ισαβέλλας Α΄ των Ανζού της Ιερουσαλήμ, κόρης τού Αμωρί Α΄ της Ιερουσαλήμ. Για την Ισαβέλλα ο Ερρίκος Β΄ ήταν ο 2ος σύζυγος. Η μητέρα της ήταν κόρη της Μαρίας Κομνηνής, κόρης τού Ιωάννη δούκα της Κύπρου.\nΤο 1210 παντρεύτηκε τον Ούγο Α΄ της Κύπρου, γιο τού Αμωρί των Λουζινιάν και της Εσίβα του Ιμπελέν. Ο Αμωρί νυμφεύτηκε μετά την Ισαβέλλα Α΄, για την οποία ήταν ο 4ος σύζυγος. Τότε η Αλίκη έλαβε ως προίκα την κομητεία της Ιόππης (Γιάφας). Το 1218 απεβίωσε ο Ούγος Α΄ και η Αλίκη ανέλαβε την αντιβασιλεία της Κύπρου για τον ανήλικο γιο τους Ερρίκο Α΄. Εν τω μεταξύ την πατρική κομητεία της Καμπανίας διεκδικούσε ο εξάδελφός της Θεοβάλδος Δ΄, έτσι η Αλίκη άρχισε έγκαιρα επαφές με άτομα της Καμπανίας και τού Μπρι στη Γαλλία για να υποστηρίξει την κληρονομιά της στις δύο κομητείες αυτές. Όμως οι βασιλείς της Γαλλίας δεν αναγνώρισαν το δικαίωμά της.\nΈπειτα από μία διαφωνία με τον Φίλιππο του Ιμπελέν βάιλο της Κύπρου το 1223, άφησε το νησί. Παντρεύτηκε τον Βοημούνδο (Δ΄) διάδοχο στο πριγκιπάτο της Αντιόχειας και στην κομητεία της Τρίπολης, όμως λόγω συγγένειας ο γάμος διαλύθηκε. Διεκδίκησε το 1229 τη διαδοχή στο βασίλειο της Ιερουσαλήμ έναντι τού μικρανιψιού της Κορράδου Δ΄ των Χοενστάουφεν, ο οποίος ήταν απών από το βασίλειο, αλλά η Υψηλή Σύνοδος (Court) των ευγενών της Ιερουσαλήμ απέρριψε τον ισχυρισμό της. Όταν ο γιος της ενηλικιώθηκε, η Αλίκη παραιτήθηκε της αντιβασιλείας και από την Κύπρο μετέβη στην Καμπανία & το Μπρι. Ακολούθως παραιτήθηκε από την εκεί διεκδίκησή της και επέστρεψε στους Αγίους Τόπους.\nΤο 1240 παντρεύτηκε τον Ραούλ του Νεσλ κύριο τού Κεβρ, που τότε είχε τη μισή ηλικία της. Η Υψηλή Σύνοδος της Ιερουσαλήμ ανακήρυξε την Αλίκη με τον σύζυγό της αντιβασιλείς τού Κορράδου Δ΄ το 1243, αλλά η εξουσία τους ήταν μόνο ονομαστική. Ο Ραούλ άφησε το βασίλειο και την Αλίκη πριν το τέλος τού έτους αυτού. Η Αλίκη παρέμεινε αντιβασίλισσα της Ιερουσαλήμ, ώσπου απεβίωσε το 1246.\nΠαντρεύτηκε πρώτα τον Ούγο Α΄ των Λουζινιάν της Κύπρου και είχε τέκνα:\nΜαρία των Λουζινιάν 1215-1251, παντρεύτηκε τον Βάλτερ Ε΄ του Μπριέν.\nΙσαβέλλα των Λουζινιάν 1216-1264, παντρεύτηκε τον Ερρίκο των Πουατιέ από το πριγκιπάτο της Αντιόχειας.\nΕρρίκος Α΄ των Λουζινιάν 1217-1253, βασιλιάς της Κύπρου.\nΤο 1218 απεβίωσε ο Ούγος Α΄ και η Αλίκη έκανε το 1225 δεύτερο γάμο με τον Βοημούνδο Ε΄ των Πουατιέ πρίγκιπα της Αντιόχειας. Λόγω συγγένειας ο γάμος ακυρώθηκε.\nΤο 1240 η Αλίκη έκανε τρίτο γάμο, με τον Ραούλ του Νεσλ κύριο τού Κεβρ.\nΟι συγγενείς της Αλίκης της Καμπανίας[Επεξεργασία | επεξεργασία κώδικα]\nκύριος του Ιμπελέν\nκόμης της Καμπανίας\nκύριος της Βηρυττού\nαντιβασ. της Κύπρου\nΛευκή των Χιμένθ\nβασ. της Κύπρου\nΕράρ των Μπριέν\nβασ. της Ναβάρρας\nΜαρία της Κύπρου\nΓκωτιέ Δ΄ του Μπριέν\nISNI: 0000 0001 3981 6136\nΣτο λήμμα αυτό έχει ενσωματωθεί κείμενο από το λήμμα Alice of Champagne της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Αλίκη_της_Καμπανίας&oldid=8070876"\nΣύζυγοι βασιλέων του Βασιλείου της Κύπρου\nΤελευταία τροποποίηση 10:33, 15 Φεβρουαρίου 2020.


Διάθεση εξοπλισμού « "ΑΝΑΚΥΚΛΩΝΩ ΣΤΗΝ ΠΗΓΗ" « Σελίδα 2\nΑρχική » Repair Cafe ΠΑΤΡΑΣ » Διάθεση εξοπλισμού (Σελίδα 2)\n04/07/2020 10:37 / Σχολιάστε\nΤο γραφείο ΠΛΗΝΕΤ Αιτ/νίας σε συνεργασία με το Repair Cafe Πάτρας διέθεσε άλλους 2 Η/Υ (Pentium 4, 631 με 1,5GB DDR-2) χρονολογίας 2005 στο EK Αγρινίου για τις ανάγκες του εργαστηρίου πληροφορικής, που αντικατέστησαν παλιότερους Η/Υ (Pentium III). Με τους συγκεκριμένους Η/Υ ολοκληρώνεται η αναβάθμιση των δύο Σ.Ε.Π.Ε.Η.Υ. που λειτουργούν με Ubuntu LTSP.\nΣυνολικά διατέθησαν 11 H/Y και 20 οθόνες TFT καθιστώντας τα 2 Σ.Ε.Π.Ε.Η.Υ. πλήρως λειτουργικά με 2 x 15 θέσεις εργασίας.\nΟ εξοπλισμός παραχωρήθηκε από την ΚΟΙΝ.Σ.Επ. «Ανακυκλώνω στην Πηγή» (εξοπλισμός που είχε δοθεί για ανακύκλωση). Το κόστος της επισκευής και εργασίας αφορούσε σε αντικατάσταση ηλεκτρονικών όπως πυκνωτές και καλύφθηκε από το τμήμα πληροφορικής ΔΔΕ Αιτ/νίας και από το Repair Cafe Patras που είναι το 1ο ελληνικό repair cafe και λειτουργεί υπό την αιγίδα της ΚΟΙΝ.Σ.Επ. «Ανακυκλώνω στην Πηγή». Το σχολείο προμηθεύτηκε μόνο τα ηλεκτρονικά (πυκνωτές, διόδους κτλ).\n04/07/2020 10:32 / Σχολιάστε\nΤο γραφείο ΠΛΗΝΕΤ Αιτ/νίας σε συνεργασία με το Repair Cafe Πάτρας διέθεσε 1 οθόνη 15″ TFT 1024×768 χρονολογίας 2005 στο 2ο ΓΕΛ Μεσολογγίου, για τη Βιβλιοθήκη της σχολικής μονάδας, προς αντικατάσταση της CRT οθόνης.\nΟ εξοπλισμός παραχωρήθηκε από την ΚΟΙΝ.Σ.Επ. «Ανακυκλώνω στην Πηγή» (εξοπλισμός που είχε δοθεί για ανακύκλωση). Το κόστος της επισκευής και εργασίας αφορούσε σε αντικατάσταση ηλεκτρονικών όπως πυκνωτές και καλύφθηκε από το τμήμα πληροφορικής ΔΔΕ Αιτ/νίας και από το Repair Cafe Patras που είναι το 1ο ελληνικό repair cafe και λειτουργεί υπό την αιγίδα της ΚΟΙΝ.Σ.Επ. «Ανακυκλώνω στην Πηγή». Το σχολείο προμηθεύτηκε μόνο τα καλώδια VGA και τα ηλεκτρονικά (πυκνωτές, διόδους κτλ).\n04/03/2020 09:56 / Σχολιάστε\nΤο γραφείο ΠΛΗΝΕΤ Αιτ/νίας σε συνεργασία με το Repair Cafe Πάτρας διέθεσε 4 οθόνες TFT 1280×1024 χρονολογίας 2006 στο Δημοτικό Νεοχωρίου Αιτωλοακαρνανίας.


Γεια σας, είμαι 25 χρονών, 1.63 ύψος, με βάρος γύρω στα 57 κιλά. Είμαι αθλήτρια αλλά παρ’ όλα αυτά δεν έχω πολύ σφιχτά πόδια. Παλαιότερα που... | Vita.gr\nΡΩΤΗΣΤΕ ΤΟΝ ΕΙΔΙΚΟ 8 Νοεμβρίου 2011 | 15:16 | Λάμπρος Μελίστας, Phd, Msc, Κλινικός Διαιτολόγος - Διατροφολόγος, Διδάκτωρ Χαροκόπειου Πανεπιστημίου, Msc Στην Κλινική Διαιτολογία\nΓεια σας, είμαι 25 χρονών, 1.63 ύψος, με βάρος γύρω στα 57 κιλά. Είμαι αθλήτρια αλλά παρ’ όλα αυτά δεν έχω πολύ σφιχτά πόδια. Παλαιότερα που…\nΓεια σας, είμαι 25 χρονών, 1.63 ύψος, με βάρος γύρω στα 57 κιλά. Είμαι αθλήτρια αλλά παρ’ όλα αυτά δεν έχω πολύ σφιχτά πόδια. Παλαιότερα που ήμουν γύρω στα 52 κιλά είχα πάρα πολύ ωραίο σώμα όμως τώρα που πήρα αυτά τα κιλά με άστατη διατροφή, έχει χαλάσει πολύ. Προσπαθώ πάλι με διατροφή να χάσω τα κιλά αυτά και πάντα κολλάω στα 56 για πολύ μεγάλο διάστημα. Τι μπορώ να κάνω;\nΌπως έχουμε αναφέρει επανειλημμένως, άτομα με φυσιολογικό σωματικό βάρος (όπως εσείς) έχουν πολύ δυσκολότερο έργο για την απώλεια βάρους. Αυτό όμως δε σημαίνει ότι αδυνατούν να φτάσουν σε ένα χαμηλότερο, επίσης φυσιολογικό, βάρος. Απαιτείται πολύ προσεκτική δίαιτα με έμφαση στη λεπτομέρεια παράλληλα με τη σωματική άσκηση. Και στη δική σας περίπτωση, αν οι θερμίδες που προσλάβετε είναι χαμηλότερες από τις πραγματικές σας ανάγκες θα έχετε απώλεια βάρους.


tips Archives | littledeco.gr\nΤο κίτρινο είναι ένα από τα αγαπημένα μας χρώματα, θυμίζει καλοκάιρι, είναι φωτεινό και χαρούμενο, δυναμικό και ταιριάζει με όλα !!!!\nχρώμα στο δωμάτιο, εύκολα και γρήγορα\nΘέλετε να δώσετε χρώμα στο παιδικό δωμάτιο; Μια γρήγορη και οικονομική λύση είναι οι χάρτινες μπάλες ή αλλιώς pom pom.\nΟδηγίες κατασκευής θα βρείτε εδώ\nδιακόσμηση τοίχου με τον παγκόσμιο χάρτη\nMε έναν projector μπορείτε να σχεδιάσετε ότι θέλετε στους τοίχους σας. Θα χρειαστείτε ένα μηχάνημα projector, διαφάνεια για την αντιγραφή του περιγράμματος, έναν μαρκαδόρο στο χρώμα που θέλετε.\nΣτο tutorial που ακολουθεί κατεβάσαμε τον παγκόσμιο χάρτη από το internet, και με την βοήθεια του projector καταφέραμε να το σχεδιάσουμε στον τοίχο του παιδικού μας δωματίου.\nMπορείτε να βρείτε τα σχέδια που θέλετε και με λίγη φαντασία να τα αποτυπώσετε στους τοίχους των δωματίων σας.\ncategories: DIY,, party, παιδικο δωματιο για κοριτσια, παιδικό δωμάτιο,\nμια εύκολη και γρηγορη ιδέα για να διακοσμήσετε ένα παιδικό δωμάτιο, και όχι μόνο είναι η κατασκευή περιστεριών από χαρτί.\nΤα υλικά που θα χρειαστείτε είναι χαρτόνι, μολύβι, ένα κοπίδι, κλωστή, κόλλα και χαρτί περιτυλίγματος στα σχέδια που σας αρέσουν. Μπορείτε να συνδιάσετε πολλά σχέδια ταυτόχρονα. Οι οδηγίες απλές, αρχικά σχεδιάζετε πάνω στο χαρτόνι το περίγραμμα ενός περιστεριού, μετά το κόβουμε με το κοπίδι και κόβουμε και το χαρτί που θέλουμε να το ντύσουμε. Το κολλάμε και απο τις δυο πλευρές με κόλλα. Με ένα πιο λεπτό χαρτί φτιάχνουμε τα φτερά, το τσακίζουμε όπως στις παρακάτω φωτογραφίες και το κολλάμε. Περνάμε μια λεπτή κλωστή στο λαιμό και τα περιστέρια μας είναι έτοιμα.\nΜπορούμε να φτιάξουμε διαφορετικά μεγέθοι, χρώματα και να διακοσμήσουμε ένα παιδικό δωμάτιο, ένα πάρτυ ή ακόμα και σε μια βάπτιση να τα κρεμάσουμε απο κλαδάκια. Καλές κατασκευές!!!!


Nonews-NEWS: Εμπόλεμη ζώνη το Μενίδι...\nΕμπόλεμη ζώνη το Μενίδι...\nΝέες φωτιές από κατοίκους... «Θα απαντήσουμε με όπλα» απειλούν οι Ρομά...\nΕμπόλεμη ζώνη θυμίζει τις τελευταίες ημέρες το Μενίδι με τους κατοίκους της περιοχής να πραγματοποιούν καθημερινά πορείες διαμαρτυρίες προς...\nτον καταυλισμό των Ρομά και να συγκρούονται με τις αστυνομικές δυνάμεις και τους τσιγγάνους της περιοχής να προειδοποιούν ότι δεν θα διστάσουν να απαντήσουν με τα όπλα αν συνεχιστούν οι επιθέσεις εναντίον τους.\nΟ θάνατος του 11χρονου Μάριου από «αδέσποτη» σφαίρα μετά από άσκοπους πυροβολισμούς Ρομά έχει προκαλέσει μεγάλη ένταση στην περιοχή η οποία μέρα με τη μέρα κλιμακώνεται.\nΕκατοντάδες κάτοικοι συμμετείχαν στη συγκέντρωση και στην πορεία διαμαρτυρίας κατά της εγκληματικότητας και παραβατικότητας των Ρομά που είχε καλέσει ο Δήμαρχος Αχαρνών Γιάννης Κασσαβός.\nΡομά: Θα πάρουμε τα όπλα\nΟι Ρομά στο Μενίδι ζητούν δίκαιη αντιμετώπιση από κατοίκους και αστυνομία, αλλιώς τα όπλα που κρύφτηκαν αρον αρον, σε χωράφια και σε κρύπτες όπως αποκαλύπτουν στον ΑΝΤ1 Ρομά, θα ξεθαφτούν...!\n«Είμαστε έτοιμοι και τους περιμένουμε. Είμαστε οπλισμένοι. Έχουμε όπλα και καραμπίνες. Όποιος θέλει ας έρθει τους περιμένουμε» απαντούν οι Τσιγγάνοι του Μενιδίου μπροστά στην τηλεοπτική κάμερα του ΑΝΤ1 εκφράζοντας την αγανάκτησή τους για το γεγονός ότι κατηγορούνται όλοι ανεξαιρέτως. «Να μην καούν και τα χλωρά μαζί με τα ξερά» λένε ζητώντας να βρεθεί και να τιμωρηθεί ο ένοχος που πυροβολούσε άσκοπα με συνέπεια να σκοτωθεί ο μικρός μαθητής...


Κολικός του νεφρού: Πού οφείλεται και πώς θα τον αντιμετωπίσεις; - Υγείας Θάλπη\nΟ κολικός του νεφρού σχετίζεται με την παρουσία «πέτρας» στα νεφρά\nπου εμποδίζει την ουροδόχο οδό, αλλά και τα νεφρά. Βασικό γνώρισμά του\nείναι ο έντονος πόνος στην πλάτη και την κοιλιακή χώρα. Το θετικό είναι\nότι για τους πόνους αυτούς υπάρχουν αρκετές θεραπείες και τρόποι\nΠώς θα ανακουφιστείς από τον πόνο στα νεφρά;\nπόνος από τον κολικό του νεφρού μπορεί να είναι πολύ έντονος, όμως εάν η\n«πέτρα» είναι στη αρχή του σχηματισμού της απλά αναλγητικά, όπως η\nπαρακεταμόλη ή τα αντιφλεγμονώδη μπορούν να μειώσουν τον πόνο αισθητά.\nΕπίσης, η φλορογλουκινόλη μπορεί να χρησιμοποιηθεί για να ηρεμήσει τους\nΣε πρακτικό επίπεδο, συνιστάται να μην πίνετε πολύ, ώστε\nνα μην αυξάνετε την πίεση στο ουροποιητικό σύστημα, πριν τη δημιουργία\nτης «πέτρας». Παράλληλα, οι γιατροί γενικά προτείνουν σε όσους πάσχουν\nαπό κολικό του νεφρού, να παρακολουθεί και να παρατηρεί τα ούρα του για\nνα επιβεβαιώσει την εξάλειψη της «πέτρας».\nΕάν οι θεραπείες δεν είναι αρκετές;\nοι παραπάνω λύσεις δεν είναι αποτελεσματικές και ο πόνος γίνεται\nεντονότερος, τότε ίσως είναι πιθανό να χρειαστεί νοσοκομειακή περίθαλψη.\nΜια καλή λύση είναι τα μυοχαλαρωτικά, ώστε να χαλαρώσει η ουροδόχος\nοδός και τα νεφρά και η «πέτρα» να αποβληθεί μέσω της ούρησης.\nόλες αυτές οι μέθοδοι παραμένουν ανεπαρκείς, η μορφίνη παραμένει λύση\nτελευταίας επιλογής, πάντα υπό ιατρική επίβλεψη και για τη συντομότερη\nΤέλος, εφόσον αυτές οι επιλογές δεν είναι αρκετές, τότε κρίνεται απαραίτητη η χειρουργική επέμβαση.


Έγραψε ο Παραμυθάς στην κατηγορία Τώρα που τα παιδιά κοιμούνται στις9 Οκτωβρίου 2007\n9 Οκτωβρίου 07 στις 23:20\nΚαλα τα λές…\nνα σχολιάσω ενα κομματάκι τόσο δα αυτών που γράφεις…\nπιάνομαι απο αυτό που λες για τις σχέσεις, παρε το σαν πρόταση προς… το σύστημα, αντί για αξιολογήσεις, εξετάσεις, μαθήματα, παραδόσεις αντιτείνω ομαδικότητα, ομαδικότητα, ομαδικότητα… ότι και να κάνει μια ομάδα παιδιών έχει τελικά πιο ενδιαφέρον για αυτά και είναι και πιο εποικοδομητικό… α ρε, εκπαιδευτικό system να μας τύχει… βάλτε ρε τα παιδιά να παίξουν και σταθείτε δίπλα τους!!\n10 Οκτωβρίου 07 στις 1:59\nεχω πολυ προβληματιστει με αυτο το θεμα…το σχολειο δεν προσφερει πολλη γνωση αλλα σιγουρα βαζει τα παιδικα μυαλα σε μια εγρηγορση και δινει μια ωθηση στη σκεψη, μια κατευθυνση, εναν ανταγωνισμο…\nθα ελεγα πως στους κολπους του ‘ψηνεσαι’ ωστε να μπορεις στο μελλον η να βρεις πιο ευκολα τον τροπο να κατακτησεις και να διεκδικησεις πραγματα.\nωραιο θεμα…ατελειωτο : ))\n10 Οκτωβρίου 07 στις 13:06\nΚύριε Παραμυθά, έλεος! Άλλη φορά σφυράτε πριν μας διαβάσετε να μη γράφουμε κακιές λέξεις!!!Κατακόκκινη έχω γίνει. 😀\nΣοβαρά τώρα, αν το σχολείο είναι απλά και μόνο μετάδοση άκριτης πληροφορίας, τα παιδιά δεν έχουν κανένα λόγο να τραβάνε όλο αυτό το λούκι για τόσα χρόνια. Τα δένουμε σε μια καρέκλα σπίτι μας, τους ανοίγουμε το κρανίο και χώνουμε μέσα ό,τι θεωρούμε σωστότερο. Γιατρός θέλουμε να γίνει; Χώνουμε ό,τι ιατρική εγκυκλοπαίδεια υπάρχει και τέλος. Πώς και δεν το ΄χουν σκεφτεί αυτό τα τζιμάνια του εκπαιδευτικού συστήματος; Φτηνότερο θα ήταν.\nΤεσπα, για να το πω καλύτερα, προσπάθησα μια μέρα να καταλάβω γιατί το αγαπημένο μου μάθημα ήταν η βιολογία. Και θυμάμαι αμέσως μετά, εκείνη τη στιγμή που ο καθηγητής με είχε φωνάξει ενθουσιασμένος να δω “ένα θαύμα”. Ήταν ένα κρεμμύδι στο μικροσκόπιο. Τόνοι βιβλίων δεν θα μπορούσαν ποτέ να αντικαταστήσουν αυτό το τόσο απλό πράγμα, που δε χρειάστηκε στιγμή διαβάσματος και που περιέργως το θυμάμαι σε όλη μου τη ζωή.\nΕ, αυτό θα έπρεπε να είναι η παιδεία.\n10 Οκτωβρίου 07 στις 14:38\nΑν κρίνω από την φίλη μου που έχει 2 διαβολάκια: το σχολείο υπάρχει για να πηγαίνουν τα παιδιά και να ησυχάζει το κεφάλι της για μερικές ώρες!\nΞέρετε πόσες μανούλες κλαίνε κάθε που έρχεται το καλοκαίρι και ανθίζουν κάθε 11 Σεπτεμβρίου???\n10 Οκτωβρίου 07 στις 15:00\nΣωστά. Έχουμε καταντήσει… παρκαδόροι και τα σχολεία… πάρκιγκ! Κι αν βρεθεί και κανείς μας με καμιά καλή ιδέα, έρχονται οι άλλοι και τον λένε γραφικό…\nΤο θέμα “καίει” και δεν το ακουμπώ άλλο…\n11 Οκτωβρίου 07 στις 11:15\nΚι επειδή στο σχολείο ΔΕΝ πρόκειται να μάθουμε ΠΟΤΈ για τον σεβασμό προς την φύση, δείτε αυτό παρακαλώ:\n12 Οκτωβρίου 07 στις 12:10\nδε θ’ αντέξω.. ορίστε:\n15 Ιουνίου 09 στις 13:23\nΤα λέτε πολύ σωστά!!! Αν και πιστεύω(ταπεινή άποψη) ότι το σχολείο δεν είναι η καλύτερη γνώση, όσο είναι η ίδια η ζωή…\n22 Αυγούστου 09 στις 23:20\nΤην πρώτη μέρα στο σχολείο – χωρίς δικιά μου υπαιτιότητα – έφτασα καθυστερημένη.\nΗ μοναδική ελεύθερη θέση είχε μείνει στο τελευταίο θρανίο – το τελευταίο θρανίο.\nΤη θέση αυτή ένα μήνα μετά την κατούρησα, διότι η δασκάλα δε με άφηνε να πάω στην τουαλέτα – διότι το μάθημα τελείωνε δε δέκα λεπτά, δέκα λεπτά τα οποία δεν διέθετα.\nΤη θέση αυτή κράτησα, σχεδόν όλα τα χρόνια της μαθητικής μου “καριέρας”.\nΤην ίδια, τελευταία, κατουρημένη θέση.\nΉμουν άριστη μαθήτρια. Υπόδειγμα.\nΒαριόμουν. Άλλαζα χρώμα στα μαλλιά μου συνέχεια.\nΣτα θρανία ζωγράφιζα καρδούλες – ήμουν πάντα ερωτευμένη.\nΈκρυβα τα βιβλία που μου άρεσε να διαβάζω – ήταν απαγορευμένα.\nΕίχα πολλούς φίλους – δεν κράτησα κανέναν.\nΟι καθηγητές δε με άφηναν να απαντάω – μπέρδευα τους συμμαθητές μου.\nΔε με άφηναν όμως ούτε να ρωτάω – μπέρδευα τους ίδιους.\nΔε νομίζω ότι έμαθα και πολλά στο σχολείο εκτός από γραφή, ανάγνωση και αριθμητική.\nΚαι μετά η πλήξη. Συγκέντρωνα όλες τις πληροφορίες που μου σέρβιραν, τις μασούσα, τις κατάπινα και μετά τις τους ξερνούσα στη μούρη και μου έλεγαν “Μπράβο!”\nΜε κάποιο περίεργο τρόπο όμως, μέσα στο σχολείο έμαθα να μαθαίνω.\nΣτο σχολείο “ειδα” ότι τα πράγματα μάλλον δεν είναι έτσι όπως μου λένε στο σχολείο…\nΉταν όμως καλά, φρικτά, αλλά καλά… και αν θα ξαναπήγαινα; δεν ξέρω…\nΑν όμως είχα την επιλογή να στείλω ή να μην, την κόρη μου σχολείο, θα την έστελνα…\nΘα τη στείλω… θα την απαλλάξω όμως – τουλάχιστον – από τα “Θρησκευτικά”… 😉\n27 Φεβρουαρίου 10 στις 15:39\nΤι γινετε με το σχολειο του 2010?\nΠροοπτικές – ο ρόλος των εκπαιδευτικών».\nΥπαρχουν σχετικες αναφορες στην ιστοσελιδα:


«Στο χέρι μας η παραμονή στην Premier League» – Athlitiki\n«Στο χέρι μας η παραμονή στην Premier League»\nΔίκαια χαρακτήρισε ο Μάρκο Σίλβα τη νίκη της Μάντσεστερ Σίτι επί της ομάδας του, Χαλ (3-1) στο «Έτιχαντ», ενώ υπογράμμισε πως από την ίδια του την ομάδα και τα αποτελέσματα της θα εξαρτηθεί τελικώς η παραμονή της στα «σαλόνια» της Πρέμιερ Λιγκ.\n«Το δεύτερο γκολ ήταν το κλειδί στο παιχνίδι, άξιζαν όμως την νίκη. Αντιδράσαμε καλά μετά το πρώτο γκολ που δεχθήκαμε και είχαμε την ευκαιρία να σκοράρουμε. Σκόραραν ωστόσο μετά το πρώτο ημίχρονο και εκεί ‘κλείδωσε’ υπέρ τους το παιχνίδι», σχολίασε αρχικά ο Πορτογάλος.\nΑναφορικά με την μάχη της σωτηρίας και τις ελπίδες που έχουν οι «τίγρεις» (στην 17η θέση τώρα με 30 πόντους), είπε: «Είναι στο δικό μας χέρι. Έχουμε έξι παιχνίδια ακόμα και θα δουλέψουμε πολύ σκληρά. Από τότε που ήρθα εδώ, είμαι αισιόδοξος και το έχω περάσει αυτό και στους παίκτες μας».


ανοιχτή ματια στον κοσμο: Ηταν να μην απογειωθεί το ηλιακό αεροπλάνο!\n0 Ηταν να μην απογειωθεί το ηλιακό αεροπλάνο!\nΤο πρώτο ηλιοκίνητο αεροσκάφος, που σύμφωνα με τους κατασκευαστές του «δεν σταματάει ποτέ να πετάει», έσπασε πριν από λίγες ημέρες το παγκόσμιο ρεκόρ συνεχούς πτήσης για μη επανδρωμένα εναέρια οχήματα (Unmanned Αerial Vehicle-UΑV).\nΤο βρετανικής κατασκευής Ζephyr απογειώθηκε την Παρασκευή 9 Ιουλίου από βάση του αμερικανικού στρατού στην Αριζόνα και συνέχιζε να πετάει μέρα νύχτα- τουλάχιστον ως τα ξημερώματα (ώρα Ελλάδας).\nΑν όλα πάνε καλά, οι χειριστές του θα το κατεβάσουν στη Γη αφού...\nθα έχει συμπληρώσει 14 ημέρες συνεχούς πτήσης. Το κινούμενο με ηλιακή ενέργεια αεροσκάφος έχει σπάσει το προηγούμενο ρεκόρ συνεχούς πτήσης που αναγνωρίζει η διεθνής ομοσπονδία αεραθλητισμού. Το σημερινό ρεκόρ για ένα τέτοιο αεροσκάφος είναι 30 ώρες και 24 λεπτά, και έγινε από το αμερικανικό ρομποτικό αεροσκάφος Global Ηawk.\nΤο Ζephyr κατασκεύασε η βρετανική εταιρεία Qinetiq και, όπως δήλωσε στο ΒΒC ο επικεφαλής του προγράμματος Τζον Σόλτμαρς, «είναι ουσιαστικά το πρώτο αιώνιο αεροσκάφος». Το αεροσκάφος, που πετά σε κύκλους γύρω από το ίδιο σημείο της στρατιωτικής βάσης, κινείται με ηλιακή ενέργεια και η εξέλιξή του θα βρει σημαντικές εφαρμογές στο μέλλον. Ο στρατός θα μπορεί να το χρησιμοποιεί ως αναγνωριστικό μέσο ή για εφαρμογές τηλεπικοινωνιών, ενώ έχει εκδηλωθεί ενδιαφέρον από επιστημονικά προγράμματα για την παρατήρηση της Γης από ψηλά.\nΗλιακά αεροσκάφη που θα κινούνται σε μεγάλο ύψος επί μακρό χρονικό διάστημα, θα μπορούσαν επίσης να αξιοποιηθούν στο μέλλον ως εναλλακτική λύση για τους κατασκοπευτικούς δορυφόρους ή ως αναμεταδότες για δίκτυα κινητής τηλεφωνίας. Το πλεονέκτημα αυτών των ελαφρών αεροσκαφών είναι ότι μπορούν να πετούν επί μεγάλο χρονικό διάστημα, σε αντίθεση με τα μεγαλύτερα τηλεκατευθυνόμενα αεροσκάφη που χρησιμοποιεί ο αμερικανικός στρατός και τα οποία πρέπει να επιστρέφουν στη βάση τους για ανεφοδιασμό σε τακτά χρονικά διαστήματα.\nΤο Ζephyr απέδειξε όμως ότι οι χειριστές του μπορούν να το «ξεχάσουν» στους αιθέρες.\nΟι ηλιακές κυψέλες του κινούν τις προπέλες κατά τη διάρκεια της ημέρας και όταν πέφτει ο ήλιος γεμίζουν τις μπαταρίες για την πτήση κατά τη διάρκεια της νύχτας. Ενας αυτόματος πιλότος βοηθάει το αεροσκάφος να κάνει κύκλους γύρω από το ίδιο σημείο. Η τελευταία έκδοση του Ζephyr είναι κατά 50% μεγαλύτερη από αυτές των προκατόχων του. Το αεροσκάφος έχει άνοιγμα φτερών 22,5 μέτρων και διαθέτει ένα νέο ακροπτερύγιο που βελτιώνει δραματικά την απόδοσή του. Είναι επίσης φαρδύτερο στο κέντρο για να μπορεί να δεχτεί περισσότερο εξοπλισμό, και επιπλέον η ομάδα που το σχεδίασε αναβάθμισε τα ηλεκτρονικά βοηθήματα πτήσης και τα συστήματα διαχείρισης της ισχύος του.\nΕτικέτες ΑΠΙΣΤΕΥΤΑ, ΟΙΚΟΛΟΓΙΑ, ΤΕΧΝΟΛΟΓΙΑ


Δημοσιεύτηκε στις Παρασκευή, 15 Φεβρουαρίου 2013 19:43\nΤο bobiroupoli.gr είναι το ηλεκτρονικό κατάστημα έκθεσης και διάθεσης μέσω του Διαδικτύου των προϊόντων της ελληνικής εταιρείας «Μπομπιρούπολη» που εδρεύει στην Αμαλιάδα Ηλείας, οδός Ελ.Βενιζέλου 23 Ελλάδα (ΑΦΜ 300190280 / Δ.Ο.Υ Αμαλιάδας). Κάθε χρήση της ιστοσελίδας της Εταιρείας και κάθε συναλλαγή που πραγματοποιείται μέσω αυτής, προϋποθέτει την προηγούμενη συναίνεση του χρήστη ως προς τους όρους που ακολουθούν.\nΕάν ολοκληρώθηκε η διαδικασία και ο χρήστης επιθυμεί την ακύρωση της απαιτείται άμεση επικοινωνία σας με την Εταιρεία. Ανάλογα με το στάδιο στο οποίο βρίσκεται η παραγγελία, ο χρήστης θα ενημερωθεί για την διαδικασία ακύρωσης και τυχόν έξοδα (π.χ. αποστολής, αν έχει ήδη πραγματοποιηθεί). Επισημαίνεται ότι σε περίπτωση ακύρωσης, και ανάλογα με το στάδιο της παραγγελίας, είναι δυνατόν να ισχύσουν έξοδα αποστολής, ακόμη και αν λόγω του ύψους της ακυρωθείσας παραγγελίας δεν προβλέπονταν έξοδα.\nΗ εξόφληση είναι δυνατόν κατ’ επιλογή του χρήστη, να πραγματοποιηθεί είτε μέσω paypal, είτε με κατάθεση σε τραπεζικό λογαριασμό, είτε με αντικαταβολή. Στην περίπτωση της αντικαταβολής η εξόφληση θα πραγματοποιείται με μετρητά στον διανομέα της εταιρείας ταχυμεταφορών (courier) και ο χρήστης θα επιβαρύνεται με τα έξοδα της αντικαταβολής σύμφωνα με τις χρεώσεις της εταιρείας ταχυμεταφορών.\nΣυνιστάται η αλλαγή του προσωπικού μυστικού κωδικού ασφαλείας (password) σε τακτά χρονικά διαστήματα για λόγους ασφαλείας και ν110α μην αποκαλύπτεται σε τρίτα πρόσωπα.


ΑΣ ΜΑΝΤΈΨΟΥΜΕ ΠΟΙΟΣ ΠΡΌΚΕΙΤΑΙ ΝΑ ΣΚΟΤΩΘΕΊ ΣΤΟ 'AVENGERS: INFINITY WAR' - ΠΟΛΙΤΙΣΜΌΣ\nΑς μαντέψουμε ποιος πρόκειται να σκοτωθεί στο Avengers: Infinity War\nΚύριος Πολιτισμός Ας μαντέψουμε ποιος πρόκειται να σκοτωθεί στο Avengers: Infinity War\nΗ τρίτη ταινία Avengers μοιάζει με υπερήρωα αιματοχυσία.\nAvengers: Infinity War κυκλοφόρησε τελικά το πρώτο του τρέιλερ και το μεγαλύτερο takeaway είναι ο ΘΑΝΑΤΟΣ. Το τρέιλερ είναι γεμάτο με εικόνες που υπονοούν ότι οι Avengers συναντήθηκαν επιτέλους με τον αγώνα τους στο Thanos, με βασικά κάθε υπερήρωα να παίρνει ένα πλάνο στο οποίο είναι αιματηροί ή ουρλιάζουν ή βασικά μοιάζουν σαν να πρόκειται να πεθάνουν.\nair yeezy 1 πρωτότυπο "grammys"\nΛοιπόν ... είναι; Είναι πιθανό να έρθει ένα δόλωμα-και-διακόπτης, και ότι ο Θάνος απλά θα φέρει όλους στο χείλος του θανάτου. Αλλά με μερίδια που χτίζονται για πέντε χρόνια και μετράνε - και μια δέσμη συμβάσεων MCU στα πρόθυρα της λήξης - φαίνεται πιο πιθανό από ότι όχι Avengers: Infinity War και η συνέχεια που δεν έχει τίτλο θα είναι μια αιματοχυσία για τους ίδιους τους εκδικητές.\nΠοιοι υπερήρωες βρίσκονται στο τεμαχισμό; Αυτές είναι οι καλύτερες εικασίες μου, οι οποίες κατατάσσονται από τις λιγότερο έως τις πιο πιθανές:\nΞέρετε πόσο σκληρά έπρεπε να εργαστεί η Marvel για να αφαιρέσει τα δικαιώματα του Spider-Man από τη Sony; Ο Spidey πιθανότατα θα ηγηθεί των Avengers 20 χρόνια από τώρα.\nπότε να ρωτήσω ένα κορίτσι έξω από το γκρεμό\n14. Ant-Man and the Wasp (Paul Rudd και Evangeline Lilly)\nΜαντέψτε ποια ταινία MCU βγαίνει μόλις δύο μήνες μετά Avengers: Infinity War; Ant-Man και η σφήκα . Θα ήταν πολύ περίεργο εάν ο Ant-Man ή / και η σφήκα δεν ήταν σε αυτό.\nΟ Black Panther εμφανίστηκε για πρώτη φορά Captain America: Εμφύλιος Πόλεμος , αλλά έχει προγραμματιστεί για τη δική του σόλο αποστολή τον επόμενο Φεβρουάριο - η μόνη ταινία MCU που είχε απομείνει πριν Avengers: Infinity Wars χτυπάει θέατρα. Δεν υπάρχει κανένας τρόπος που ο Marvel θα δώσει σε έναν από τους νεότερους και πιο συναρπαστικούς ήρωες της MCU την εκκίνηση αμέσως μετά το μεγάλο αυτόνομο ντεμπούτο του.\nείναι το cruz ο δολοφόνος του ζωδιακού κύκλου\n12. Γιατρός Strange (Benedict Cumberbatch)\nΑκολουθεί ένας άλλος καθυστερημένος εκπρόσωπος που αντιπροσωπεύει σαφώς το μέλλον της MCU. Το Doctor Strange δεν είναι μόνο φαίνεται να αρέσει ένα κοινό χαρακτήρα ; Είναι ο κύριος χαρακτήρας POV για την κοσμική πλευρά του σύμπαντος της Marvel, ο οποίος περιλαμβάνει δεκάδες ήρωες, κακούς και κόσμους που ενδέχεται τελικά να εμφανιστούν στη μεγάλη οθόνη.\n11. Ο Χειμερινός Στρατιώτης (Σεμπάστιαν Σταν)\nΟι φήμες έχουν αφθονία από καιρό ότι ο Σεμπαστιάν Σταν τελικά θα ανέλαβε τον Chris Evans ως Captain America. Είναι ό, τι συμβαίνει στα κόμικς και θα εξηγούσε το συμβόλαιο εννέα ταινιών του Stan. Αλλά η μεγαλύτερη απόδειξη όλων μπορεί να είναι η απόφαση δεν για να τον σκοτώσει στο τέλος του Captain America: Εμφύλιος Πόλεμος , που θα μπορούσε εύκολα να χρησιμεύσει ως το λογικό συμπέρασμα του τόξου του. Το MCU διαθέτει σαφώς μεγάλα πράγματα για το Winter Soldier.\nτο καλύτερο μαλακτικό για χοντρά χοντρά μαλλιά\n10. Θορ (Chris Hemsworth)\nΜετά από μερικές καταπληκτικές ταινίες Thor, η Marvel επιτέλους το πήρε σωστά με αυτόν τον μήνα Θορ: Ραγκανρόκ . Θα τον σκοτώσουν πραγματικά μετά από αυτό; Μπα. (Ίσως ο Λόκι.)\n9. Ο Χαλκ (Μαρκ Ράφαλο)\nΓια έναν χαρακτήρα που δεν είχε τη δική του αυτόνομη ταινία από τότε που ο Edward Norton αναδιαμορφώθηκε, ο Hulk του Ruffalo είχε ένα εκπληκτικά καλοσχεδιασμένο τόξο σε όλα τα σύνολα Οι Εκδικητές , Ηλικία του Ultron , και Θορ: Ραγκανρόκ . Μπορείτε να φανταστείτε αυτό το τόξο που τελειώνει με μια ευγενή θυσία στον Πόλεμο του Άπειρου - εκτός από το Ruffalo έχει ήδη δηλώσει ότι ο Χαλκ θα επιστρέψει στην ταινία Avengers μετά Πόλεμος απείρου .\n8. Scarlet Witch (Ελίζαμπεθ Όλσεν)\nΕξακολουθούμε να γνωρίζουμε τον επιζών Maximoff, ο οποίος έχει παίξει ρόλο σε δύο μόνο ταινίες MCU μέχρι σήμερα. Και όπως πολλοί από τους ήρωες του Avengers δεύτερου κύματος, η Scarlet Witch φαίνεται έτοιμη να αντικαταστήσει τους παλαιότερους χαρακτήρες που σύντομα θα διαγραφούν. Όσο για το νέο της beau… λοιπόν, περισσότερα για τον παρακάτω.\nποιος φτιάχνει τα καλύτερα πουλόβερ κασμίρι\nκαλύτερο προϊόν μαλλιών για κουλούρι\n"παιχνίδι θρόνων" γυμνό\nκάνει μια δοκιμή ναρκωτικών ninja πολεμιστή\nακουστικά που περνούν γύρω από το αυτί σας\nΠώς να φοράτε ένα μαύρο κοστούμι


ΩΜΕΓΑ PRESS - Το τέλος των Μνημονίων, η χρεοκοπία και οι ...αμετανόητοι!\nΤο τέλος των Μνημονίων, η χρεοκοπία και οι ...αμετανόητοι!\nΣυμπληρώθηκε ένας χρόνος από το τέλος των Μνημονίων, της περιόδου πτωχευτικών μέτρων, για την Ελλάδα, αλλά δεν έχουμε ούτε 4ο Μνημόνιο όπως έλεγε ο κ. Μητσοτάκης και πολλοί ακόμα, ούτε και πιστοληπτική γραμμή πίστωσης όπως ήθελε ο κ. Στουρνάρας. πλειοψηφία των Ελλήνων δεν έχει κανένα λόγο να πλέει σε πελάγη ευτυχίας, γιατί η χρεοκοπία της χώρας το 2009-2010 ήταν η αρχή και η αιτία πολλών δεινών. Οι χαμένες περιουσίες, οι χαμένοι κόποι, οι χαμένες δουλειές, οι χαμένες συντάξεις, δεν «γυρίζουν πίσω». Η συμπλήρωση όμως ενός έτους από το τέλος των Μνημονίων, είναι μια καλή απόδειξη για τα κάλπικα επιχειρήματα της ΝΔ και σύσσωμης της αντιπολίτευσης που συνασπίστηκε για να χάσει τις εκλογές η κυβέρνηση του ΣΥΡΙΖΑ. Είναι κυρίως, μια καλή ευκαιρία για να αναλογιστούμε τις αιτίες της καταστροφής αλλά και την πορεία προς το αύριο. Είναι μάλιστα πολύ επιτακτικό, την ώρα που εμφανίστηκε και πάλι η αδηφάγος διάθεση γνωστών κρατικοδίαιτων δήθεν Ελλήνων επενδυτών, που θέλουν να αρπάξουν ότι έχει απομείνει.\nΗ κυβέρνηση του Αλέξη Τσίπρα παρά την απειρία , τις αντιξοότητες, τον απίστευτο πόλεμο των εντός και των εντός ορκισμένων εχθρών, έκανε αυτό για το οποίο δεσμεύτηκε με την υπογραφή της και το οποίο ήταν επιβεβλημένο για την χώρα. Έδωσε σε μία τριετία τέλος στα πτωχευτικά μέτρα, στο Μνημόνιο. Σήμερα η ελληνική οικονομία βαίνει σταθερά, η χώρα δανείζεται με επιτόκια που δεν είχε γνωρίσει ποτέ, τα οικονομικά του κράτους είναι ρυθμισμένα, σε σημείο που ο κ. Σταϊκούρας να μην μπορεί να πει το γνωστό «παραλάβαμε καμένη γη», δεν μπορεί επίσης να αλλάξει τα δεδομένα του προϋπολογισμού. Αναζητά τρόπους μείωσης του πρωτογενούς πλεονάσματος με διαφορετικό απ αυτόν που του άφησε ο Τσακαλώτος, αλλά ...δυσκολεύεται.\nΌμως όταν τελείωσε το Μνημόνιο είχαν συμπληρωθεί 8 συνολικά χρόνια πτωχευτικής διαδικασίας. Το κόστος όμως για την μεγάλη πλειοψηφία της κοινωνίας ήταν βαρύ και οι επιπτώσεις έχουν διάρκεια.\nΟι πρωταίτιοι της χρεοκοπίας, ήταν οι ίδιοι που στην συνέχεια υπέγραψαν ένα δυσβάσταχτο και πέρα από κανόνες πτωχευτικό συμβόλαιο και ήταν αυτοί που δεν μπόρεσαν (και δεν θέλησαν ) να δώσουν τέλος στην πτωχευτική περίοδο. Πίστεψαν ότι θα φορτώσουν την συνολική ευθύνη σε μια κυβέρνηση της Αριστεράς, στην κυβέρνηση του Αλέξη Τσίπρα. Λογάριασαν λάθος.\nΓια την μεγάλη πλειοψηφία όμως των Ελλήνων η εικόνα ήταν και είναι θολή.\nΤι είναι το Μνημόνιο; Τελείωσε πράγματι; ήταν αναγκαίο το τρίτο Μνημόνιο του Τσίπρα;\nΗ διαπραγμάτευση του πρώτου εξαμήνου του 2015 ήταν πράγματι καταστροφική; Και πολλά ακόμα.\nΧρεοκοπία: Η μητέρα όλων των κακών\nΤο ΕΓΚΛΗΜΑ της χρεοκοπίας είναι διαρκές, δεν είναι στιγμιαίο.\nΓίνεται μεγάλη συζήτηση για το Μνημόνιο (Μνημόνια) αλλά δεν γίνεται σχεδόν καμία συζήτηση για την χρεοκοπία. Γιατί η μητέρα όλων των κακών είναι η χρεοκοπία. Ένα κράτος με πάνω από 200 δις ευρώ ΑΕΠ, μέλος του ευρώ, χρεοκόπησε με επιλογές πολλές από τις οποίες ήταν συνειδητές. Δηλαδή ήταν ορατό χρόνια πριν οτι οδεύουμε στην χρεοκοπία. Ένα κράτος μέλος της ΕΕ από το 1980, το οποίο μπήκε στο καλύτερο οικονομικό κλαμπ του πλανήτη, και σε 8 χρόνια «έπεσε στον γκρεμό», χρεοκόπησε.\nΓια ποιο λόγο; Ποιοι είναι οι υπεύθυνοι; Έγιναν απλώς λάθη ή αδιαφόρησαν οι κυβερνώντες , φορτώνοντας το κράτος με δάνεια; Μπορούσε να αλλάξει η πορεία προς την καταστροφή; Με ποιους πραγματικούς όρους και ποια στοιχεία μπήκαμε στην ΟΝΕ (ευρώ); Τι σηματοδότησε το περίφημο swap, το μάζεμα του χρέους σε ευρώ και με ενιαία δέσμευση;\nΓια όλα αυτά δεν υπάρχει συζήτηση. Απλώς το ΠΑΣΟΚ (Σημίτης) ρίχνει τις ευθύνες στον Καραμανλή και η ΝΔ του Κώστα Καραμανλή στο ΠΑΣΟΚ (και Σημίτη και Γιώργο Παπανδρέου). Πραγματική αναζήτηση αιτιών και ευθυνών δεν υπάρχει.\nΚαι το περίεργο είναι ότι και η Αριστερά (ΣΥΡΙΖΑ και ΚΚΕ) μιλάνε και μιλούσαν περισσότερο για το Μνημόνιο και τους Γερμανούς και λιγότερο για τις ευθύνες των Ελλήνων. Ευθύνες διαχρονικές και αποκλειστικές, ευθύνες με ονοματεπώνυμο. Ο υπερδανεισμός, ήταν χρήσιμος για μια κρατικοδίαιτη οικονομία, για έναν τριτοκοσμικό κρατισμό που δεν έχει καμία σχέση με την στήριξη ενός κράτους πρόνοιας, ενός κράτους ανάπτυξης, ενός κράτους δικαίου, μιας κοινωνίας πολιτών που θα φροντίζει και τους ασθενέστερους. Δεν ήταν και δεν είναι αναγκαίο να είσαι αριστερός για να είσαι πολέμιος του ελληνικού κράτους. (Το αριστερός ή δεξιός ξεκινά από την ώρα που θα ανοίξει η συζήτηση για το αύριο. Και θα είναι πραγματική).\nΟ υπερδανεισμός ήταν καταστροφικός για το ελληνικό κράτος. Και δεν ήταν αναγκαίο να είσαι απόφοιτος του ...Χάρβαρντ για να το αντιληφθείς. Το πότε και αν θα γίνει συζήτηση για όλα αυτά δεν είναι γνωστό. Το πιθανότερο είναι ότι θα γίνονται αποσπασματικές συζητήσεις , ανώφελης και λαϊκίστικης πολιτικολογίας με το βλέμμα στραμμένο στις ψήφους. Τίποτα το χρησιμότερο δεν αναμένεται να προκύψει.\nΤο Μνημόνιο: Οι εγκληματικές ψευδαισθήσεις\nΤο 2010, το Μνημόνιο ήταν η απόλυτη παραδοχή του πολιτικού συστήματος ότι δεν μπορεί (και δεν θέλει;) να κάνει απολύτως τίποτα για τη χώρα. «Σώστε με όπως μπορείτε, με τους όρους που θέλετε». Αυτό είπε η πολιτική (μαζί με την τραπεζική και επιχειρηματική) τάξη της χώρας, στους ευρωπαίους δανειστές. Και ο Γιώργος Παπανδρέου ανέλαβε να το προσυπογράψει χωρίς αντίσταση. Εν γνώσει όλων ότι το συγκεκριμένο Μνημόνιο και οι συγκεκριμένοι όροι ήταν λάθος.\nΣήμερα 9 χρόνια μετά, οι δανειστές (ΔΝΤ και ευρωπαίοι) έχουν αποδεχθεί (ομολογήσει) τις σκοπιμότητες και τα λεγόμενα λάθη. Οι Έλληνες είναι που κάνουν την «πάπια».\nΤο Εκτελεστικό Συμβούλιο του ΔΝΤ κάνοντας αποτίμηση των προγραμμάτων του, από την αρχή της κρίσης και για μια δεκαετία (2008-2017) ομολογεί ότι έκανε μεγάλα λάθη στην Ελλάδα. Τα ονομάζει «αστοχίες και παραλείψεις», αλλά για τους Έλληνες πολίτες οδήγησαν στην εξαφάνιση μεγάλου μέρους της περιουσίας τους, της δουλειάς τους των αποταμιεύσεων τους, τους μέλλοντος. Η Έκθεση της 21ης Μαΐου του 2019 του ΔΝΤ, είναι η απόλυτη επισημοποίηση των όσων διέπραξε το ΔΝΤ σε συνέργεια με την ευρωζώνη σε βάρος της χώρας μας. Οι πρωταγωνιστές είναι η Κριστίν Λαγκάρντ, ο Νικολά Σαρκοζί, ο Ζαν Κλοντ Τρισέ (Ευρωπαϊκή Κεντρική Τράπεζα) και φυσικά ο Β. Σόιμπλε με την Ανγκελα Μέρκελ. Ο Νικολά Σαρκοζί και η Ανγκελα Μέρκελ αποφάσισαν να θάψουν την Ελλάδα, ώστε να μην καταστραφούν οι τράπεζες τους από τα ελληνικά ομόλογα.\nΤην ίδια παραδοχή έκανε ένα χρόνο πριν μιλώντας στους Δελφούς , ο αγαπημένος των μένουμε Ευρώπη , πρώην επικεφαλής του euroworking group , ο αυστριακός Τόμας Βίζερ.\nΚάναμε λάθος, δεν τολμήσαμε να κάνουμε πρώτα αναδιάρθρωση του ελληνικού χρέους, είπε ο Βίζερ. Πρόσθεσε ότι η Ελλάδα έφτασε δύο φορές στο grexit μία το 2012 και μία το 2015. Και κάτι ακόμα: «Μόνο στην Ελλάδα δεν τιμωρήθηκαν οι υπεύθυνοι της χρεοκοπίας της χώρας» είπε ο Τόμας Βίζερ. Αλλά όλοι έκαναν σαν να μην το άκουσαν. α είχε πει από το 2010 με μισόλογα και ο Γιούνκερ.\nΤο εκπληκτικότερο όλων όμως είναι η παραδοχή πως το λάθος ήταν συνειδητό. Ο οικονομολόγος Μπλανσάρ τον Μάιο του 2010 ενημέρωσε το Εκτελεστικό Συμβούλιο του ΔΝΤ πως όλη η ρύθμιση είναι λάθος. Το Εκτελεστικό Συμβούλιο όμως προχώρησε στην υπογραφή του Μνημονίου αποδεχόμενο ότι στόχος είναι η σωτηρία του ευρώ και όχι της Ελλάδα. Και το αποκαλυπτικότερο: Η ελληνική κυβέρνηση (Γ. Παπανδρέου) αποδέχεται τον διακανονισμό- απαίτηση των ευρωπαίων επειδή η Ελλάδα έχει ανάγκη την Ευρωζώνη.\nΤι είναι όμως το Μνημόνιο;\nΓια τον πολύ κόσμο το Μνημόνιο είναι ένα οικονομικό πρόγραμμα και συγχρόνως διάφορες απαιτήσεις των δανειστών ώστε να πάρουν τα λεφτά τους.\nΤο Μνημόνιο είναι ένα πλαίσιο υποχρεωτικών αλλαγών (προσαρμογής) της οντότητας που χρεοκόπησε, ώστε να μπορεί να λειτουργεί «αποτελεσματικά και υγιώς». Σημαίνει αυτό πώληση περιουσιακών στοιχείων, απολύσεις προσωπικού, ισοσκελισμένοι (έσοδα-έξοδα) Ισολογισμοί , πρωτογενή πλεονάσματα (ώστε να καλύπτονται οι υποχρεώσεις προς δανειστές) αλλαγές των κανόνων λειτουργίας, αλλαγές στο ασφαλιστικό, στις τράπεζες, στην δικαιοσύνη, στην δημόσια διοίκηση κλπ, κλπ. Όταν όλες οι αλλαγές θα έχουν ολοκληρωθεί (τέλος του Μνημονίου) τότε η οντότητα που χρεοκόπησε (εν προκειμένω το ελληνικό κράτος) θα μπορεί να λειτουργεί αποτελεσματικά και να ξαναδεί οικονομικά οφέλη.\nΤο Μνημόνιο δεν αποβλέπει στην βελτίωση της οικονομίας γενικώς αλλά στην αλλαγή (προσαρμογή στα νέα δεδομένα) της οντότητας (κράτος) που χρεοκόπησε. Αυτό ξέρει να κάνει το ΔΝΤ γι αυτό το φέρανε. Για το κάθε Μνημόνιο ο στόχος είναι η αναδιάρθρωση του κράτους που χρεοκόπησε και όχι η ανάταση της οικονομίας. Δεν υπάρχει μάλιστα κανένα ενδιαφέρον για τις επιπτώσεις στην κοινωνία για το ύψος της ανεργίας, για την βίαιη αναδιανομή του πλούτου. Ολ αυτά θα διορθωθούν –λέει η λογική της διαδικασίας πτώχευσης- μετά την αναδιάρθρωση του χρεωκοπημένου κράτους.\nΜία αποτυχία μετά την άλλη\nΣτην Ελλάδα η πολιτική τάξη που οδήγησε τη χώρα στην χρεοκοπία, δεν ολοκλήρωσε το πρώτο Μνημόνιο. Απέφυγε να πάρει το σύνολο των μέτρων τα οποία υπέγραψε. Κυρίως απέφυγε να μεταφέρει επιπτώσεις και προς τις πάνω (οικονομικά) τάξεις , κυρίως δε στους κρατικοδίαιτους . Κι αυτό γιατί οι δεσμεύσεις των πολιτικών ήταν πολλές. Προσπάθησε να «ξεγελάσει» τους δανειστές σπρώχνοντας τα μέτρα προς το μέλλον. Ενδεικτικό της κατάστασης ήταν ότι ο Ευάγγελος Βενιζέλος (αντιπρόεδρος της κυβέρνησης Παπανδρέου και υπουργός Οικονομικών το 2011) πέταξε (Σεπτέμβριος του 2011) έξω από το γραφείο του την τρόικα\nΟι αντιφάσεις οδήγησαν στην σύγκρουση και στο εσωτερικό του συστήματος. Η σύγκρουση δε με τους ευρωπαίους δανειστές έφτασε στο αποκορύφωμα της οταν ο Γ. Παπανδρέου εκδήλωσε την πρόθεση του να κάνει δημοψήφισμα, προκειμένου να ζητήσει νέα εντολή ώστε να ολοκληρώσει το Πρόγραμμα (Μνημόνιο). Εχθρός του δεν ήταν ο λαός αλλά το κόμμα του, το ΠΑΣΟΚ και όλοι όσοι δεν ήθελαν να επωμισθούν τα βάρη της χρεοκοπίας και οι έχοντες. Αντέδρασαν βίαια και αυτοί αλλά και οι Σαρκοζί –Μέρκελ, φοβούμενοι αρνητικές επιπτώσεις για τις τράπεζες τους και το ευρώ. Ο Παπανδρέου ουσιαστικά ανετράπη αν και ο ίδιος δεν έφερε καμία αντίσταση.\nΗ περιπέτεια δεν τελείωσε εδώ γιατί ΝΔ και ΠΑΣΟΚ μαζί ανέτρεψαν και την κυβέρνηση συνεργασίας του Λουκά Παπαδήμου. Ετσι με απόλυτη ευθύνης τους οδηγηθήκαμε στο 2ο Μνημόνιο, με τον κίνδυνο του grexit να αιωρείται, οπως ο Βίζερ αποκάλυψε 6 χρόνια αργότερα.\nΗ κυβέρνηση Σαμαρά-Βενιζέλου απέτυχε να ολοκληρώσει το 2ο Μνημόνιο (συνέχεια και επανάληψη ουσιαστικά του πρώτου) για τους ίδιους περίπου λόγους που δεν ολοκληρώθηκε και το 1ο Μνημόνιο.\nΒρήκαν όμως τη λύση, στο σενάριο της αριστερής παρένθεσης. Προσπάθησαν να φορτώσουν όλα τα βάρη και τις ευθύνες στην κυβέρνηση που ερχόταν. Είχαν υπονομεύσει πλήρως το τοπίο από κάθε άποψη, στα δημόσια ταμεία, στις τράπεζες, στο γενικότερο κλίμα στην κοινωνία. Με την βοήθεια και την συμμετοχή και των ευρωπαίων δανειστών.\nΙσχυρίζονταν μάλιστα ότι η χώρα έβγαινε από τα Μνημόνια, αλλά ο ΣΥΡΙΖΑ μέσω της προεδρικής εκλογής υπονόμευσε την έξοδο.\nΟ ισχυρισμός είναι ψευδής και αίολος. Πρώτον, έλειπαν πάμπολλες δράσεις για να ολοκληρωθεί η προσαρμογή , η αναδιάρθρωση του κράτους όπως την επέβαλαν τα Μνημόνια.\nΟ Γκίκας Χαρδούβελης που αντικατέστησε τον Γιάννη Στουρνάρα στο υπουργείο Οικονομικών, στα μέσα του 2014, ομολόγησε την αποτυχία. Στο Παρίσι , στις διαπραγματεύσεις με την τρόικα, τον Σεπτέμβριο του 2014, δηλώνει: Έχουμε κάνει το 52% των υποχρεώσεων μας, τίθεται θέμα αξιοπιστίας της χώρας». Και την ίδια ώρα η τρόικα έλεγε ότι υπάρχουν …1000 προαπαιτούμενα. Το πρόγραμμα ήταν στην κυριολεξία στον αέρα.\nΗ διαπραγμάτευση, το τρίτο Μνημόνιο\nΟλ αυτα τα χρόνια υπάρχει η μόνιμη κατηγορία για το πρώτο εξάμηνο του 2015, την διαπραγμάτευση του Βαρουφάκη και το αχρείαστο τρίτο Μνημόνιο.\nΩς τώρα κανείς δεν αναφέρεται στο βασικό ερώτημα: Η κυβέρνηση του ΣΥΡΙΖΑ (Τσίπρας, Βαρουφάκης, Δραγασάκης κα) είχαν δίκαιο που φώναζαν ή όχι; Ήταν εμμονικοί αριστεροί ή ζητούσαν κάτι σωστό;\nΕίναι πλέον το ΔΝΤ που έδωσε την απάντηση, αρα δεν χρειάζονται τα επιχειρήματα του ΣΥΡΙΖΑ. Το ΔΝΤ και ο Βίζερ έχουν αναγνωρίσει ότι δεν τήρησαν τους ΔΙΚΟΥΣ τους κανόνες της πτωχευτικής διαδικασίας όπως αυτοί την θέλουν. Δηλαδή δεν έκαναν το κούρεμα του χρέους. Τι ζήτησε ο ΣΥΡΙΖΑ; Κούρεμα και μείωση των πρωτογενών πλεονασμάτων. Αυτό λοιπόν που ζητήθηκε ήταν στη βάση των κανόνων του ΔΝΤ .\nΟι κατηγορίες όμως συνεχίζονται: Η διαπραγμάτευση δεν έγινε με τον πρέποντα τρόπο και επίσης ο Τσίπρας αδιαφόρησε για τον συσχετισμό των δυνάμεων. Αρα ηξερε ότι κάνει μια άνευ ουσίας προσπάθεια και γι αυτό είναι υπεύθυνος.\nΟ Αλέξης Τσίπρας επεδίωξε να εκμεταλλευτεί την διαφωνία του Ολάντ και των Αμερικανών με το Βερολίνο. Σε ότι αφορά δε το ...ύφος της διαπραγμάτευσης, είναι αστείο και να το συζητάμε. Αρκεί να θυμηθούμε τις προσβολές μέσω της πανευρωπαϊκής προπαγάνδας προς τον ελληνικό λαό, τη χώρα και της ιστορία της, αρκεί να θυμηθούμε την συμπεριφορά του Σαρκοζί ή των Φινλανδών και των Σλοβένων. Χωρίς να ξεχνάμε τον Σόιμπλε.\nΟι κατήγοροι δε του ΣΥΡΙΖΑ, είχαν φτάσει πάμπολλες φορές στα όρια τους και είχαν συγκρουστεί με την τρόικα, υπάρχει πληθώρα δημοσιευμάτων επ αυτών. Για΄τι ο ΣΥΡΙΖΑ θα μπορούσε να διεκδικήσει οτιδήποτε με «τριαντάφυλλα»;\nΚαι ερχόμαστε στο αχρείαστο τρίτο μνημόνιο. Η κυβέρνηση του Αλέξη Τσίπρα δεν πέτυχε πράγματι το κούρεμα και την μείωση των πρωτογενών πλεονασμάτων. Επεδίωξε να πάει την διαπραγμάτευση στην παράταση μέσω του Δημοψηφίσματος, αλλά και αυτό το αρνήθηκαν οι δανειστές. Είχαν αλλωστε εσωτερική συμπαράσταση από τους τους «Κράτα γερά Γερούν». Γνωρίζοντας ότι το ελληνικό πολιτικό σύστημα είναι διασπασμένο και ότι οι παλαιοί (ΝΔ και ΠΑΣΟΚ) προσέφεραν θυσία τους νέους (ΣΥΡΙΖΑ-ΑΝΕΛ), δεν είχαν κανένα λόγο να υποχωρήσουν. Αν κάτι πραγματικά ήταν ευθύς εξ αρχής, κατά της προσπάθειας του ΣΥΡΙΖΑ, αυτό ήταν η στάση ΝΔ και ΠΑΣΟΚ.\nΑν ο Αλέξης Τσίπρας δεν υπέγραφε την συνέχιση της μνημονιακής συμφωνίας οι κίνδυνοι πλέον ήταν μεγάλοι για την ίδια την χώρα, για την κοινωνική ειρήνη.\nΕπέλεξε να κάνει αυτό που ήταν πιο σίγουρο για την ίδια τη χώρα εκείνη την ώρα. Τα μεγάλα ρίσκα θέλουν διαφορετική εσωτερική ενότητα.\nΤο αποτέλεσμα δικαιώνει τις επιλογές του. Μόνο ο Αλέξης Τσίπρας προτίμησε να συγκρουστεί με το Κόμμα του, αδιαφόρησε για το πολιτικό κόστος και επέλεξε τις δύσκολες αποφάσεις.\nΗ συμφωνία –Μνημόνιο που υπέγραψε μπορεί να ήταν η ολοκλήρωση της πτωχευτικής διαδικασίας οπως την ήθελαν οι δανειστές ( με κάποιες βελτιώσεις), ήταν όμως εφικτή. Και αυτό έχει διαφανεί πολύ πριν από τον Αύγουστο του 2018. Η κυβέρνηση του ΣΥΡΙΖΑ είναι αυτή που έβγαλε τη χώρα από την πτωχευτική διαδικασία, έκανε αυτό που απέτυχαν να κάνει η ΝΔ και το ΠΑΣΟΚ. αι φυσικά με πολύ μεγάλο πολιτικό κόστος.\nΤελείωσαν τα Μνημόνια;\nΗ περίοδος πτωχευτικών μέτρων, η περίοδος αναπροσαρμογής του ελληνικού κράτους στα νέα δεδομένα ολοκληρώθηκε. Και αυτό σημαίνει ότι ναι, βγήκαμε από τα Μνημόνια.\nΑυτό όμως δεν σημαίνει ότι επουλώθηκαν οι πληγές της χρεοκοπίας και της μνημονιακής προσαρμογής. Όπως ήδη είπαμε το μνημόνιο είναι ένα πλαίσιο επιβολής νέων κανόνων λειτουργίας. Και πολλοί απ αυτούς είναι μόνιμοι (χωρίς αυτό να αναιρεί την έξοδο).\nΑυτό που δεν μπορεί να ξεχαστεί είναι πως όταν τελείωσε το Μνημόνιο είχαν συμπληρωθεί 8 συνολικά χρόνια πτωχευτικής διαδικασίας. Το κόστος για την μεγάλη πλειοψηφία της κοινωνίας ήταν βαρύ και οι επιπτώσεις έχουν διάρκεια.\nΗ νέα πραγματικότητα, ο κίνδυνος της επιστροφής στο χθες\nΗ χρεοκοπία είναι το διαρκές έγκλημα , το έγκλημα που δεν είναι στιγμιαίο , δεν μπορεί και δεν πρέπει να παραγραφεί.\nΤα μνημόνια τελείωσαν, αλλά η χώρα βρίσκεται σε μια άλλη πραγματικότητα. Το κράτος είναι φτωχότερο, η κοινωνία είναι φτωχότερη –διαρκώς θυμωμένη – η ανεργία βρίσκεται ακόμα πάνω από το 17%, τα υπερχρεωμένα νοικοκυριά και οι επιχειρήσεις είναι πολλές.\nΟ πλούτος έχει αλλάξει χέρια, το χρήμα μαζεύτηκε σε λίγους και χάθηκε από τις τσέπες των πολλών.\nΗ πολιτική επιστροφή σ αυτούς που χρεοκόπησαν τη χώρα, είναι η απόδειξη της θολής κατάστασης που συνεχίζει να καθορίζει τις εξελίξεις.\nΟι έλληνες στην πλειοψηφία τους ελπίζουν ότι μπορεί ακόμα να ξαναβρούν αυτα που έχασαν με ένα μαγικό τρόπο.\nΚαι αφού το θαύμα δεν έγινε από τον ΣΥΡΙΖΑ, μπορεί να «φυτρώσουν» χρήματα με τις γνωστές παλιές μεθόδους. Επιχειρηματίες , έχοντες και λιγότερο έχοντες, ακόμα και οι μη έχοντες, νομίζουν ότι μπορεί να επιστρέψουν στα γνώριμα λημέρια. Σύντομα θα διαπιστώσουν, οργισμένοι και πάλι- ότι αυτό πλέον δεν θα γίνει ποτέ.\nΤο κρατικό χρήμα δεν υπάρχει και δεν θα υπάρχει για πολύ καιρό ακόμα. Το ιδιωτικό χρήμα φοβάται να εμφανιστεί. Ολοι περιμένουν τις ξένες επενδύσεις αλλά αυτές έρχονται κυρίως για να παρουν και οχι για να δώσουν (χωρίς να υποτιμάμε την σημασία τους). Δεν πρόκειται δε στην Ελλάδα να γίνει κάτι τόσο μαζικό και τόσο επαναστατικό στον τομέα των επενδύσεων. Αν κάτι δυστυχώς έχει φανεί, είναι η αδηφάγος διάθεση γνωστών κρατικοδίαιτων ελλήνων δήθεν επενδυτών που θέλουν να αρπάξουν ότι έχει απομείνει.\nΚαι η κυβέρνηση Μητσοτάκη δυστυχώς του υποσχέθηκε οτι θα πάρουν. Οπως και οτι θα μοιράσει το ρευστό χρήμα, όπως π.χ το χρήμα των συντάξεων.\nΗ συζήτηση για τα αιτια της χρεοκοπίας είναι αναγκαίο ακριβώς γι αυτό. Για να μην ακολουθήσουμε και πάλι τον δρόμο που μας έφερε στο τέλμα. Το συσπειρωμένο πολιτικό σύστημα της χρεοκοπίας εμφανίστηκε και παλι αμετανόητο. Είναι κρίμα να φανούμε και όλοι εμείς, μετά από τόσα δεινά, ...αμετανόητοι!\nΟι μετακλητοί που κρύβει η κυβέρνηση\nΠαύλος Πολλάκης (ομιλία στην Βουλή) Ο Π. Πολάκης παίρνοντας για 2η φορά το λόγο στη συζήτηση για το νομοσχέδιο σχετικά με τον εκσυγχρονισμό του συστήματος προσλήψεων στον Δημόσιο Τομέα και την ενίσχυση του ΑΣΕΠ, απαντώντας...\tπλήρες κείμενο\nΤου Στράτου ΒαλτινούΜια καθόλου κολακευτική εικόνα, για την ακρίβεια την ακριβώς αντίθετη από αυτήν που φιλοτεχνούν τα ΜΜΕ καταγράφεται σε έρευνα της Prorata, καθώς το 62% των ερωτηθέντων εκτιμά ότι η κυβέρνηση δεν θα βγάλει...\tπλήρες κείμενο\nΟταν ο Βορίδης "καρφώνει" τον πρωθυπουργό, υπουργούς και βουλευτές\nΤο μίσος είναι κακός σύμβουλος, ειδικά στην πολιτική. Το ιδεολογικό μίσος του Μάκη Βορίδη πετάει τη ΝΔ και ένα ολόκληρο σύστημα στο καναβάτσο. Πρώτον και καλύτερο τον Κυριάκο Μητσοτάκη.\tπλήρες κείμενο\nΣΥΡΙΖΑ: Κείμενο «ομπρέλας» για την πολιτική του κόμματος\nΩς συμβολή στη συλλογική προσπάθεια για τη συγκρότηση του προγράμματος και του πολιτικού σχεδίου του κόμματος, σήμερα από θέση Αξιωματικής Αντιπολίτευσης και ως συμβολή στον προσυνεδριακό διάλογο του κόμματος που εξελίσσεται...\tπλήρες κείμενο\nΗ εκδίκηση δεν είναι δικαιοσύνη\nΑυτή τη φορά ο Κουφοντίνας δεν απειλεί να σκοτώσει κανέναν , παρά μόνο τον εαυτό του. Μετά από σειρά αποφάσεων και το νόμο που ψηφίστηκε ώστε να μεταφερθεί από τις αγροτικές φυλακές ο Κουφοντίνας αποφάσισε να κάνει απεργία...\tπλήρες κείμενο\nΕν συντομία. Με αφορμή την Ουάσιγκτον\nΗ απόλυτη υποταγή των πολιτικών ελίτ στους διεθνείς τραπεζίτες, με την προσδοκία πως με αυτή τη δουλικότητα θα μπορούσαν να σώσουν το τομάρι τους, επιβεβαιώνει σήμερα τη βαθιά ηθική παρακμή...\tπλήρες κείμενο


Στο Ηράκλειο μεταφέρεται 68χρονος με κορωνοϊό - Φωνή Μαλεβιζίου\nΤελευταία Ενημέρωση: 15/04/2021 - 20:11\nΔιασωληνωμένος σε μονάδα covid του Ηρακλείου μεταφέρεται ένας 68χρονος Ρεθεμνιώτης. Ο άνδρας νοσηλευόταν από χτες στην κλινική του νοσοκομείου, ωστόσο σήμερα η κατάσταση της υγείας του επιβαρύνθηκε και οι γιατροί έκριναν απαραίτητη τη διασωλήνωση του και την μεταφορά του σε ΜΕΘ του Ηρακλείου.\nΕν τω μεταξύ, στην κλινική του νοσοκομείου Ρεθύμνου νοσηλεύονται 22 ασθενείς με κορωνοϊό καθώς και δύο ακόμα με ύποπτα συμπτώματα που αναμένουν τα αποτελέσματα των εργαστηριακών τεστ στα οποία έχουν υποβληθεί.\nΣτην Μονάδα Εντατικής Θεραπείας του νοσοκομείου παραμένει και ένας 71χρονος με κορωνοϊό.\nΟι δηλώσεις του προπονητή του Αλμυρού για τον αγώνα με την Δαμάστα\nΑρπάχτηκαν σε έντονο ύφος Δένδιας και Τσαβούσογλου